Έρημα κορμιά! - AgrinioNews\n15 Ιανουαρίου 2013, 12:53 μμ\nΠέρασε ένας χρόνος από την επέμβαση στην οποία είχα υποβληθεί συνεπεία πολλαπλών καταγμάτων στο μηριαίο, μετά από τροχαίο κι έπρεπε να κάνω έλεγχο στη κατάσταση του ποδιού μου. Επισκέφτηκα ένα νοσοκομείο για τα απαραίτητα. Μια πρώτη διαπίστωση ήταν ότι τόσο το προσωπικό όσο κι ο κόσμος, έχει περάσει πλέον τη φάση του εκνευρισμού και του θυμού. Δεν είναι ακριβώς στην αποδοχή ή στην υποταγή, μάλλον στην απάθεια είναι. Όμως μια απάθεια που δεν κατευθύνεται προς την αδιαφορία. Περισσότερο πηγαίνει σε μια ηρεμία που εμένα τουλάχιστον με ανησυχεί. Γιατί μου φαίνεται σαν τη κατάσταση του αποφασισμένου πριν την έκρηξη. Του ανθρώπου, που δεν έχει τι άλλο να χάσει και κατά συνέπεια είναι έτοιμος να πει το ‘’αποθανέτω η ψυχή μου μετά των αλλοφύλων΄΄. Μια δεύτερη παρατήρηση, χιουμοριστική, το έχω γράψει και άλλοτε, είναι ΄΄η παρέλαση των καθετήρων΄΄. Πέραν του τραγικού, πονεμένοι άνθρωποι όλοι τους, η εικόνα έχει και την αστεία της πλευρά. Έκανα, έτσι από περιέργεια μια βόλτα στις κλινικές κι εκεί στη χειρουργική, γέροι και γριές, κυρίως γριές που είχαν ήδη ξαποστείλει τους γέρους αλλά και νεότερες ηλικίες είχαν πάρει τους καθετήρες επ ώμου, σαν όπλα σε παρέλαση και περιδιάβαιναν στους διαδρόμους. Μονάδες, δυάδες μετά συνοδών ή όχι και τα ούρα σε όλα τα χρώματα. Ανοιχτόχρωμα, σκουρόχρωμα, πορτοκαλί, με λίγο ή με πολύ αίμα. Ουράνιο τόξο. Κι οι συζητήσεις φυσικά πόση πίεση έχεις, πως πάει η χοληστερίνη, τι φάρμακα παίρνεις και άλλα. Περί υγείας όμως όλα. Σε μια στροφή έπεσα σε ένα τσούρμο τσιγγάνων που έβγαιναν πανηγυρίζοντας απ τη γυναικολογική με το μικρό τους βλαστάρι ενώ σχεδόν οι μισοί απ όσους κυκλοφορούσαν ήταν αλλοδαποί.\nΠήγα στο ακτινολογικό και περίμενα. Δίπλα μου ήταν μια γυναίκα, στα μέσα περίπου της δεκαετίας των εξήντα, καθισμένη σε καροτσάκι, εγχειρισμένη στο λαιμό. Μου έκανε εντύπωση, παρά το προχωρημένο της ηλικίας, η ομορφιά της. Το μαλλί της μαζεμένο πίσω, πρόσωπο ωραία γερασμένο, και δυο υπέροχα γαλανά μάτια. Με το πέρασμα των λεπτών παρατήρησα ότι παρέμενε ακίνητη κι έβλεπε στο ίδιο σημείο, με βλέμμα άδειο, απλανές. Σε λίγο μια αδελφή τη πλησίασε και τη ρώτησε:\n– Κυρία, πως σας λένε εσάς;\n– Δεν ξέρω, απάντησε, χωρίς να μετακινήσει το βλέμμα της\n– Σας συνοδεύει κανείς;\n– Ναι, απάντησε\n– Δε ξέρω, είπε ξανά\n– Αν είναι δυνατόν, ποιος την άφησε μόνη της σ΄αυτή τη κατάσταση, διαμαρτυρήθηκε η αδελφή κι απομακρύνθηκε\nΆραγε την έφεραν οι δικοί της, ήταν νοσηλευόμενη; Κι η κατάσταση της έδειχνε να μην αντιλαμβάνεται τη πραγματικότητα. Αλλά τι περίμενε εκεί;\nΜπήκα να κάνω την ακτινογραφία και μετά κάθισα να τη πάρω για να τη δει ο ορθοπεδικός. Η γυναίκα συνέχιζε να είναι εκεί, ακίνητη στο καροτσάκι κοιτάζοντας στο άπειρο με το ίδιο απλανές βλέμμα\nΣαν να ήταν η ίδια η Ελλάδα, οι Έλληνες όλοι, άρρωστα κορμιά, ανήμπορα, εγχειρισμένα από το ΔΝΤ και την Ευρωπαϊκή Ένωση, εγκαταλειμμένα στη τύχη τους, περιμένοντας τι; Το μοιραίο ή μήπως ένα θαύμα;\nΑχ, έρημα κορμιά, παρατημένα στη δίνη του καιρού\nκαφτάνια της ψυχής, αρχαίες αμαρτίες\nαθώα στο σταυρό, Πιλάτοι στους νιπτήρες\nέρημα κορμιά, χαρούμενα θλιμμένα\nΞαφνικά, κοιτάζοντας προς το διάδρομο, το πρόσωπό της φωτίστηκε και το μέχρι τότε άδειο της βλέμμα, γέμισε ελπίδα. Μια πανέμορφη κοπέλα, γύρω στα είκοσι, πλησίασε. Ψηλή με χυτό μαύρο μαλλί και τα ίδια αιγαιοπελαγίτικα μάτια, δε χωρούσε αμφιβολία, ήταν εγγονή της.\n– Γιαγιά μου συγγνώμη που άργησα τόσο πολύ. Τα φαρμακεία είχαν απεργία κι όταν βρήκα κάποιο ανοιχτό, ήταν γεμάτο κόσμο. Συγγνώμη γιαγιάκα αλλά έπρεπε να σου πάρω τα φάρμακα, έτσι;\nΕκείνη δεν είπε τίποτε. Κι όπως η νεαρή απομακρυνόταν, σπρώχνοντας το καρότσι στο στενό διάδρομο προς την έξοδο, σαν ν αχνοφάνηκε ένα χαμόγελο στα χείλη της…\nΠροηγούμενο: Τα 578 επαγγέλματα που “ανοίγουν”\nΕπόμενο: Αντίθετος στην κατάργηση του Πανεπιστημίου δηλώνει ο Κατσιφάρας


Τεχνητή νοημοσύνη στον κινηματογράφο | Connection.GR\nΤεχνητή νοημοσύνη στον κινηματογράφο\nΤην τεχνητή νοημοσύνη την συναντάμε όλο και περισσότερο, στη καθημερινή μας ζωή. Η τεχνολογία αυτή προέκυψε από την ικανότητα των μηχανών να «μαθαίνουν»…\nΚι απ’ ότι φαίνεται, ήρθε η στιγμή και ο κινηματογράφος να υιοθετήσει τις δυνατότητες της τεχνητής νοημοσύνης\nΠριν ακόμη την κυκλοφορία μίας ταινίας στον κινηματογράφο, η αγωνία των ηθοποιών, του σκηνοθέτη και της εταιρείας παραγωγής είναι εάν η ταινία τους θα πάει καλά στα ταμεία. Αυτή η αγωνία ίσως μειωθεί στο μέλλον, καθώς η τεχνητή νοημοσύνη υπόσχεται να μειώσει την αβεβαιότητα και σε αυτό τον τομέα.\nΣυγκεκριμένα, το σύστημα βαθμολογεί κάθε ταινία με ένα «σκορ» εναλλαγής συναισθημάτων και τελικά βγάζει την ετυμηγορία του, κατά πόσον η ταινία θα αποδειχθεί δημοφιλής ή όχι.\nΑπό την άλλη, ορισμένες ταινίες μάλλον δεν θα γυριστούν ποτέ, αν η πρόγνωση γι’ αυτές είναι αρνητική. Κι αυτό όχι χάρη στη διαίσθηση κάποιου παραγωγού, αλλά στην προβλεπτικότητα ενός μηχανήματος.\nΑν και ασφαλώς δεν μπορεί να προβλέψει το μέλλον, ένας νέος αλγόριθμος θα αναλύει γραπτές περιλήψεις των σεναρίων. Κάνοντας εκτιμήσεις για το πόσες πιθανότητες υπάρχουν ώστε μία ταινία να έχει ανταπόκριση στο κοινό και στους κριτικούς ή αντίθετα μάλλον να τα πάει χάλια.\nΟι Νοτιοκορεάτες ερευνητές του Πανεπιστημίου Sungkyunkwan παρουσίασαν το σύστημά τους στο Storytelling Workshop 2019, στην Φλωρεντία της Ιταλίας.\nΤο σύστημα «εκπαιδεύτηκε» με τις περιλήψεις των σεναρίων 42.306 ταινιών από όλο τον κόσμο, οι οποίες συσχετίστηκαν με το πόσο καλά τα πήγε εμπορικά καθεμία από αυτές τις ταινίες (αρκετά σενάρια συλλέχθηκαν από τη Wikipedia). Το σύστημα τεχνητής νοημοσύνης αξιολόγησε κάθε σενάριο, με τη βοήθεια της μηχανικής που φέρνει την ονομασία «ανάλυση συναισθήματος».\nΜια βασική διαπίστωση ήταν ότι οι πετυχημένες ταινίες έχουν πολύ συχνότερες εναλλαγές συναισθημάτων, σε σχέση με όσες θεωρήθηκαν αποτυχία. Αυτή η εναλλαγή θεωρείται καλύτερος προγνωστικός δείκτης επιτυχίας, απ’ ότι αν η ταινία έχει ευχάριστη αρχή ή καλό τέλος.\nΠροβλέψεις και για τα έσοδα\nΟι ερευνητές αισιοδοξούν ότι στο μέλλον, όταν θα έχουν βελτιώσει τη μέθοδό τους, θα μπορεί να κάνει προβλέψεις ακόμα και για τα μελλοντικά έσοδα μιας ταινίας. Οπότε θα βοηθά σημαντικά τους επενδυτές να αποφασίζουν αν θα «ποντάρουν» σε μια ταινία ή όχι.\nΤο ερώτημα είναι κατά πόσον ένα τέτοιο σύστημα θα αποδειχθεί καλό για τον κινηματογράφο και για τη δουλειά των σεναριογράφων, σκηνοθετών και ηθοποιών.\nΟι ερευνητές προτιμούν να βλέπουν τη θετική πλευρά. Π.χ. ότι το σύστημά τους θα είναι αδέκαστο και θα δίνει ίσες ευκαιρίες σε όλους, γνωστούς και αγνώστους, αρκεί να έχουν να παρουσιάσουν γραπτώς μια καλή ιδέα. Αλλά δεν είναι καθόλου σίγουρο ότι θα το δουν όλοι έτσι.\nΕάν οι θεατές του μέλλοντος γλιτώσουν από δύο χαμένες ώρες για την παρακολούθηση κακών ταινιών, τότε…\nΗ τεχνητή νοημοσύνη θα έχει κερδίσει «πόντους»!


Κορωπί και Ξάνθη: Δύο απανθρακωμένοι σε οικήματα, με εκτίμηση οι πυρκαγιές να εκδηλώθηκαν από θερμαντικά σώματα – Nantia Report\nΔύο άνδρες εντοπίσθηκαν από την Πυροσβεστική απανθρακωμένου κατά την αποκάθαρση σε οικήματα στα οποία εκδηλώθηκαν πυρκαγιές, σε Ξάνθη και Κορωπί\nΣε οίκημα στο 27ο χιλιόμετρο της λεωφόρου Κορωπίου – Μαρκοπούλου (21/01-23.10 ) εκδηλώθηκε φωτιά σε τροχόσπιτο, στο οποίο διέμενε άνδρας από την Ινδία. Άμεσα στο σημείο μετέβησαν με τρία οχήματα 10Πυροσβέστες και ενήργησαν στο έργο κατάσβεσης της φωτιάς. Ωστόσο κατά την αποκάθαρση, στο εσωτερικό της τροχοβίλας, εντόπισαν απανθρακωμένο, τον ένοικο. Από τις πρώτες εκτιμήσεις, εξετάζεται η πιθανότητα να εκδηλώθηκε φωτιά από θερμαντικό σώμα, καθώς οι θερμοκρασίες είναι ιδιαίτερα χαμηλές.\nΕνώ στην Ξάνθη, η Πυροσβεστική Υπηρεσία κλήθηκε για κατάσβεση πυρκαγιάς σε σε μονοκατοικία επί της οδού Δελφών στην Ξάνθη (21/01-21.50) . Κατά την κατάσβεση της εστίας φωτιάς, εντοπίσθηκε στο εσωτερικό της, όπου επίσης απανθρακωμένος άνδρας. Ως πιθανή αιτία εκδήλωσης της φωτιάς, εξετάζεται το ενδεχόμενο βραχυκυκλώματος σε θερμαντικό σώμα.\nΚαι για τα δύο περιστατικά το Ανακριτικό του ΠΣ ενεργεί προανάκριση.


Ηπατολόγοι Μάνδρα - Δες Κόστος και Αξιολογήσεις\nΗπατολόγοι κοντά στην Μάνδρα\nΗ Καρασαβίδου Λαρίσα είναι ηπατολόγος με ιδιωτικό ιατρείο στον Ασπρόπυργο. Διαθέτει πολυετή εμπειρία στον τομέα της ηπατολογίας, που απορρέει από το πλήθος των περιστατικών που έχει διαχειριστεί με επιτυχία τα τελευταία 25 χρόνια. Απασχολείται με όλο το φάσμα της ηπατολογίας, αντιμετωπίζοντας και τα πιο σύνθετα περιστατικά. Η γιατρός αποτελεί μέλος της Εταιρίας Μελέτης Ήπατος και της Διαβητολογικής Εταιρίας και παρακολουθεί τα σύγχρονα ιατρικά δρώμενα συμμετέχοντας σε πληθώρα ελληνικών και ευρωπαϊκών συνεδριών. Η ιατρός σας υποδέχεται στο υπερσύγχρονο ιατρείο της, όπου σας παρέχει εξειδικευμένη ιατρική βοήθεια. Τέλος, η γιατρός στα 25 χρόνια εμπειρίας της στο τομέα της παθολογίας έχω διαχειριστεί με επιτυχία πολυάριθμα περιστατικά που αφορούν την αποθεραπεία του ασθενούς (τόσο από μια απλή γρίπη όσο και από πιο σοβαρά παθολογικά νοσήματα)....


Εμφάνιση άρθρων ανά ετικέτα: Ερασιτέχνης ΠΑΣ\nΚλοπή στις εγκαταστάσεις του ερασιτέχνη ΠΑΣ\nΤρίτη, 23 Ιούλιος 2013 13:15\nΈνα νέο κρούσμα κλοπής σημειώθηκε το Σαββατοκύριακο στις εγκαταστάσεις του ερασιτέχνη ΠΑΣ Γιάννινα στο Σταυράκι.\nΟι δράστες αφαίρεσαν από τα γήπεδα του ΠΑΣ Γιάννινα επτά πυραύλους εκτόξευσης νερού οι οποίοι χρησιμοποιούνται για το πότισμα των γηπέδων.\nΟι δράστες σύμφωνα με τον τρόπο που ενήργησαν, γνώριζαν καλά τα …κατατόπια των γηπέδων και έκαναν, σύμφωνα με τις εκτιμήσεις των αστυνομικών που ερευνούν την υπόθεση, …επιστημονική κλοπή.\nΟ ερασιτέχνης ΠΑΣ Γιάννινα κατήγγειλε την θρασύτατη κλοπή στο τμήμα Ασφάλειας Ιωαννίνων το οποίο επιλήφθηκε το ζητήματος.\nΟι πύραυλοι εκτόξευσης νερού, έχουν καταγραμμένους κωδικούς και έτσι ελπίζεται ότι ο εντοπισμός τους, όπως και αυτός των δραστών, δεν θα αργήσει, αφού εικάζεται ότι βρίσκονται κοντά στο χώρο που έγινε η αξιόποινη πράξη.\nΠΑΕ ΠΑΣ Γιάννινα: «Διακόπτουμε κάθε σχέση με τον Ερασιτέχνη ΠΑΣ»\nΔευτέρα, 02 Σεπτέμβριος 2013 18:18\nΣτα άκρα οδηγούνται οι σχέσεις ΠΑΕ ΠΑΣ Γιάννινα 1966 και Ερασιτέχνη ΠΑΣ Γιάννινα μετά την άρνηση του σωματείου να υπογράψει τα δελτία των ποδοσφαιριστών που απέκτησαν η Κ 17 και η Κ 20 την καλοκαιρινή μεταγραφική περίοδο. Σε ανακοίνωσή της η γιαννιώτικη ΠΑΕ καταγγέλει τον πρόεδρό του σωματείου, Χρίστο Τσάγκα ότι με μεθοδευμένες πρακτικές επιχειρεί μονίμως την αντιπαράθεση με τον πρόεδρο της ΠΑΕ, Γιώργο Χριστοβασίλη και τα υπόλοιπα στελέχη της ΠΑΕ και ενημερώνει ότι διακόπτει οποιαδήποτε συνεργασία και σχέση με τον Ερασιτέχνη ΠΑΣ.\nΟ Ερασιτέχνης ΠΑΣ Γιάννινα απο την πλευρά του ετοιμάζει τη δική του τοποθέτηση για τις διαφορές του με την ΠΑΕ η οποία θα δοθεί με συνέντευξη Τύπου πιθανότατα το μεσημέρι της Τρίτης.\nΑναλυτικά η ανακοίνωση της ΠΑΕ ΠΑΣ Γιάννινα 1966:\n"Η ΠΑΕ ΠΑΣ ΓΙΑΝΝΙΝΑ 1966 ανακοινώνει ότι μετά την πρωτοφανή για τα ποδοσφαιρικά δεδομένα, άρνηση του ερασιτέχνη ΠΑΣ ΓΙΑΝΝΙΝΑ να υπογράψει τα δελτία των εικοσιτεσσάρων νεομεταγραφέντων νεαρών ερασιτεχνών ποδοσφαιριστών, των ομάδων υποδομών Κ17, Κ20 και ειδικότερα όσων αποκτήθηκαν από σωματεία των Ιωαννίνων και της ευρύτερης περιοχής της Ηπείρου, διακόπτει οποιαδήποτε συνεργασία και σχέση με το σωματείο.\nΗ ΠΑΕ ΠΑΣ ΓΙΑΝΝΙΝΑ 1966, προχωρεί σε συνεργασία με τοπικά σωματεία, για την δημιουργία ακαδημιών με την πλήρη οργάνωση και κάλυψη της ΠΑΕ τόσο σε προπονητές όσο και σε επιστημονικό δυναμικό, στα οποία όσοι γονείς επιθυμούν θα μπορούν να εγγράψουν τα παιδία τους. Τα ονόματα των σωματείων θα ανακοινωθούν τις επόμενες μέρες.\nΗ ΠΑΕ ΠΑΣ ΓΙΑΝΝΙΝΑ 1966 διαφωνεί κάθετα με τις ενέργειες της διοίκησης του ερασιτέχνη ΠΑΣ ΓΙΑΝΝΙΝΑ, και τις μεθοδευμένες πρακτικές και τακτικές του προέδρου του, ο οποίος μέσω και της προσωπικής του ιστοσελίδας μονίμως επιχειρεί αντιπαράθεση τόσο με τον πρόεδρο, όσο και με στελέχη της ΠΑΕ, και την ομάδα γενικότερα, φτάνοντας και ξεπερνώντας τα θεμιτά όρια, αδιαφορώντας για τα συμφέροντα της ομάδας, των αθλητών και των οικογενειών τους, δίνοντας την εντύπωση ότι ερασιτέχνης και ΠΑΕ είναι σωματεία διαφορετικών ομάδων, αντιμαχόμενων, και όχι ο ΠΑΣ ΓΙΑΝΝΙΝΑ.\nΗ ΠΑΕ ΠΑΣ ΓΙΑΝΝΙΝΑ 1966 δεν είναι διατεθειμένη να υποκύψει σε οποιαδήποτε πίεση επιχειρείται να της ασκηθεί μέσω της άρνησης έκδοσης των δελτίων νεαρών ερασιτεχνών αθλητών.\nΘεωρεί απαράδεκτο να επιδιώκεται η επίλυση οποιασδήποτε διαφοράς στις «πλάτες» νεαρών αθλητών των οποίων το όνειρο να φορέσουν την φανέλα του ΠΑΣ ΓΙΑΝΝΙΝΑ δεν νομιμοποιείται να αρνηθεί κανείς για όποια μικροσυμφέροντα.\nΗ παρωδία στην οποία επιχειρήθηκε να συρθεί η ΠΑΕ ΠΑΣ ΓΙΑΝΝΙΝΑ 1966 σταματά σήμερα.\nΗ ΠΑΕ ΠΑΣ ΓΙΑΝΝΙΝΑ 1966, αδιαφορώντας για το οικονομικό κόστος, προκειμένου να έχουν την δυνατότητα οι μεταγραφέντες ποδοσφαιριστές να αγωνισθούν στο πρωτάθλημα Κ20 της super league, προχώρησε στην έκδοση δελτίων εκπαιδευόμενων στην ΕΠΟ. Το ίδιο θα συμβεί και με τους αθλητές της Κ17".\nΕρασιτέχνης ΠΑΣ: «Η ΠΑΕ γνώριζε από τον Γενάρη για τα δελτία» (video+photos)\nΤρίτη, 03 Σεπτέμβριος 2013 17:00\nΣε ολομέτωπη επίθεση εναντίον της ΠΑΕ ΠΑΣ Γιάννινα για τη χτεσινή ανακοίνωσή της με την οποία κόβει κάθε σχέση με το σωματείο προχώρησε ο Ερασιτέχνης ΠΑΣ Γιάννινα σε σημερινή συνέντευξη Τύπου στα γραφεία του.\nΠαρόντες ο πρόεδρος κ.Χρίστος Τσάγκας, ο αντιπρόεδρος κ.Αντώνης Δολιώτης, ο γενικός διευθυντής κ.Δημήτρης Στούκας και ο υπεύθυνος Τύπου, Χρήστος Μεντής.\nΣτο τέλος του κειμένου μπορείτε να δείτε σε φωτογραφίες τα έγγραφα που μοίρασε στους δημοσιογράφους ο Ερασιτέχνης ΠΑΣ Γιάννινα.\nΤον λόγο στην αρχή πήρε ο κ.Τσάγκας που απάντησε στη γιαννιώτικη ΠΑΕ για το θέμα που έχει προκύψει με τα δελτία και την άρνηση του Ερασιτέχνη να υπογράψει τα δελτία νεοαποκτηθέντων ποδοσφαιριστών από τις Κ 17 και Κ 20 παρουσιάζοντας σχετικά έγγραφα μεταξύ των δυο πλευρών τον Ιανουάριο του 2013.\nΓια το θέμα των εισπράξεων του 10% από τους εντός έδρας αγώνες ο κ.Τσάγκας παρουσίασε εξώδικο που έχει γίνει στην ΠΑΕ από τον Αύγουστο και με το οποίο ο Ερασιτέχνης ζητάει την καταβολή του συγκεκριμένου ποσοστού. Μάλιστα, έδειξε διατεθειμένος να εφαρμόσει τον νόμο μετά την παρελεύση του δεκαημέρου και να ζητήσει ακόμα και την αφαίρεση βαθμών από την ομάδα του ΠΑΣ στο πρωτάθλημα της Super League.\nΤέλος, εμφάνισε τα έγγραφα από τις δοσοληψίες της Κάλιαρι με τον ΠΑΣ Γιάννινα για τη μεταγραφή του Μάριου Οικονόμου στην Ιταλία με βάση το οποίο προκύπτει πως οι ομάδες που αγωνίστηκε ο Super Μάριο από 12 έως 21 ετών ( Ερασιτέχνης ΠΑΣ, Πωγωνάτος και Α.Ο. Γιάννινα) δικαιούνται ένα ποσό της τάξης των 25.000 ευρώ που λέγεται συνεισφορά αλληλεγγύης το οποίο όμως δεν έχουν λάβει ακόμα.\nΑναλυτικά οι δηλώσεις Τσάγκα:\n«Σας ευχαριστούμε που αποδεχτήκατε την πρόσκληση του Ερασιτέχνη ΠΑΣ Γιάννινα, ο οποίος μετά τον πόλεμο λάσπης που δέχτηκε το τελευταίο διάστημα είναι αποφασισμένος, επιβάλλεται και πρέπει να δώσει τις δικές του απαντήσεις για θέματα στα οποία οχι μόνο έχει απόλυτο δίκιο, αλλά βρέθηκε με την πλάτη στον τοίχο τη στιγμή που είναι τόσο καθαρή η διοίκηση που ασκείται και δεν μπορεί κανείς να την αμφισβητήσει.\nΗ ΠΑΕ ΠΑΣ Γιάννινα έβγαλε μια ανακοίνωση ότι ο Ερασιτέχνης δεν εκδίδει δελτία στους ποδοσφαιριστές. Ο Ερασιτέχνης όπως θα δείτε και στα έντυπα που σας έχουμε δώσει και είναι αποδείξεις στον κανονισμό για τους ερασιτέχνες παίκτες δικαιούται να εκδώσει 180 δελτία. Μέχρι τώρα ο Ερασιτέχνης, επιτρέψτε μου την έκφραση, με την μαγκιά του εξέδιδε και 220. Είχαμε τις διασυνδέσεις στην ΕΠΟ και υπερβήκαμε ακόμη και τον αριθμό που λέει ο νόμος. Πέρυσι 31 Δεκεμβρίου αυτός που παριστάνει τον γενικό αρχηγό της Κ 17, ο κ. Δεβελέγκας, ήθελε να κάνει δυο μεταγραφές και αντί να έρθει στο σωματείο να τις κάνει πήγε στην ΕΠΟ, με συνέπεια η ΕΠΟ να καταλάβει αυτό που εμείς κρύβαμε επιμελώς ότι έχουμε 220 παίκτες αντί για 180 και έτσι μας ήρθε ένα άκυρο δελτίο του παίκτη Πάρη Τσαρπέλα.\nΑναγκαστήκαμε να διαγράψουμε 76 παίκτες και αυτό σε συνεργασία με την ΠΑΕ, στείλαμε ένα έγγραφο στην ΠΑΕ στις 4/1/2013 και τους ενημερώσαμε οτι δεν μπορούμε να εκδώσουμε δελτία ερασιτεχνών γιατί έχουμε υπερβεί τον αριθμό. Η ΠΑΕ στην απάντηση της στις 7/1/2013 συμφώνησε σε αυτό και συναίνεσε διαγράφοντας μαζί 76 παίκτες. Έχουμε φτάσει στους 140 και εκκρεμούν 35 αιτήσεις και ουσιαστικά είμαστε στο οριακό 180. Δεν μπορούσαμε να εκδώσουμε άλλα δελτία και ενημερώσαμε την ΠΑΕ υποδεικνύοντας να τους κάνει εκπαιδευόμενους κάτι που προβλέπει ο νόμος ο οποίος λέει οτι μπορεί να κάνει 400 εκπαιδευόμενους παίκτες. Τι πιο απλό να κάναμε να ενημερώσουμε την ΠΑΕ έγκαιρα οτι δεν μπορούμε να εκδώσουμε δελτία. Που είναι η ευθύνη του Ερασιτέχνη ΠΑΣ Γιάννινα; Εαν κάποιος μπορεί να μου την πει ευχαρίστως να την δεχθούμε, αλλά εδώ έχουμε την συναίνεση της ΠΑΕ που δέχεται οτι δεν μπορούμε να εκδώσουμε άλλα δελτία.\nΠριν όμως προχωρήσω στο οικονομικό μέρος γιατί εκεί είναι η ουσία για τα δελτία θέλω να σας πω οτι στις 12/12/2012 ο Ερασιτέχνης με το έγγραφο που έχετε στα χέρια σας έδωσε αδειοδότηση στην ΠΑΕ και ήταν το μόνο καθαρό στοιχείο για να πάει στην Ευρώπη, γιατί όλα τα άλλα όπως καταλάβατε δεν ήταν τίποτα σωστά, άρα συνεργαζόμαστε με την ΠΑΕ ΠΑΣ Γιάννινα.\nΑπό τον Δεκέμβριο μέχρι σήμερα δεν δεχθήκαμε ούτε ένα τηλέφωνο παρότι τους είπαμε ελάτε να συνεργαστούμε να βρούμε λύσεις, δεν με πήρε κανείς τηλέφωνο μέχρι σήμερα παρά μόνο από την ΕΠΣΗΠ και μου είπαν φέραν τα δελτία να τα υπογράψετε. Ποιά δελτία; Τα έφερε ποιός; Ο άγνωστος Χ πήγε τα δελτία στην ΕΠΣΗΠ; Να υπογράψουμε για κάτι που είχαμε συμφωνήσει με την ΠΑΕ ότι δεν μπορεί να γίνει;\nΣτις 5 Αυγούστου στείλαμε μια εξώδικη διαμαρτυρία στην ΠΑΕ γιατί δεν καταβάλλει τα ποσοστά το οποίο αυτό που δικαιούται ο Ερασιτέχνης ΠΑΣ από τις εισπράξεις των αγώνων είναι 10%.\nΤο 2008 που ήρθε ο κ. Χριστοβασίλης κάναμε μια συμφωνία, δεν θέλαμε να πάρουμε όλο το 10%. Μάλιστα ήταν πολύ παλικαρίσια συμφωνία από πλευράς Ερασιτέχνη με την έννοια οτι είπαμε στον κ. Χριστοβασίλη δεν θέλουμε λεφτά εμείς, εμείς θέλουμε να κάνεις έργα στις εγκαταστάσεις μας και να τα αφαιρείς από τα διακαιώματα που έχουμε. Μας χρωστάς 50.000 κάνε μας έργα για 20.000. Πράγματι ο κ. Χριστοβασίλης το 2008 έδωσε κάποια χρήματα στον Ερασιτέχνη μπορεί αν ήταν και 25.000, το 2009, 2010,2011,2012 σταμάτησε να δίνει τα χρήματα. Γιατί σταμάτησε; Όπως είχαν σταματήσει και οι προκάτοχοι του, ο κ.Κούγιας, ο κ.Κολέμπας όλοι δίναν τον πρώτο χρόνο, τον δεύτερο,τρίτο, τέταρτο σταματούσαν, κάποιος τους έλεγε μην πληρώνετε στον Ερασιτέχνη τι να κάνει τοπική κοινωνία είναι, μην πληρώνετε στην Εφορία Σταδίου, στην ΕΠΣΗΠ, μην πληρώνετε πουθενά.\nΟ κ.Χριστοβασίλης τα τελευταία τέσσερα χρόνια δεν πλήρωσε. Δεν διαμαρτυρηθήκαμε πουθενά, δεν το δημοσιοποιήσαμε οτι δεν μας έδωσε ούτε ένα ευρώ. Μπήκαμε στην πενταετία και όπως καταλαβαίνετε αυτές οι υποχρεώσεις παραγράφονται, αναγκαστήκαμε να κάνουμε το εξώδικο περισσότερο για να είμαστε δικαιολογημένοι στα μέλη μας ότι δεν απεμπολήσαμε τα δικαιώματα του Ερασιτέχνη, γιατί μπορούσαμε να κατηγορηθούμε ότι κάναμε συναλλαγή κάτω από το τραπέζι.\nΚάναμε το εξώδικο και τον ειδοποιήσαμε ότι θα εφαρμόσουμε το νόμο ο οποίος λέει ότι μετά την παρέλευση 10 ημερών από την τέλεση του αγώνα δεν καταβληθεί το ποσοστό στον Ερασιτέχνη, τότε αυτόματα από την επαγγελματική ομάδα αφαιρούνται τρείς βαθμοί.\nΜέχρι σήμερα δεν το κάναμε, σήμερα δηλώνω οτι θα το κάνουμε, είναι 10η μέρα μετά το παιχνίδι με τον Απόλλων και δεν έχουν καταβληθεί τα ποσοστά του Ερασιτέχνη. Είναι 200, είναι 10, σας δηλώνω οτι αύριο θα το κάνουμε. Δεν έχουμε πλέον ηθικούς ενδοιασμούς μετά την ανακοίνωση της ΠΑΕ οτι αποκόπτεται από τον Ερασιτέχνη. Εμείς δεν αποκοπήκαμε ποτέ από την ΠΑΕ, βάλαμε τα σπίτια μας και φτιάξαμε τον ΤΑΠ, εγώ, ο κ.Δολιώτης, ο κ.Στούκας υποθηκεύσαμε τα σπίτια μας και κάναμε τον ΤΑΠ. Το 2008 κάναμε την ΠΑΕ ΠΑΣ Γιάννινα, εμείς την ιδρύσαμε».\nΥπάρχει και ένα οικονομικό θέμα που ισχυρίζονται οι γνωστοί κύκλοι της ΠΑΕ, οτι η ΠΑΕ ανέλαβε να πληρώσει οικονομικές υποχρώσεις του Ερασιτέχνη 50.00 ευρώ στην εφορία.\nΟυδέποτε ο Ερασιτέχνης χρωστούσε στην εφορία, γιατί δεν έχε συναλλαγή, ούτε βιβλία τρίτης κατηγορίας, ο Ερασιτέχνης έχει βιβλία της Περιφέρειας Ηπείρου.\nΤι είναι οι 50.000 ευρώ; Η λειτουργία του ΤΑΠ από το 2004 εως το 2008 δημιούργησε ο κ.Κούγιας ένα χρέος στο ΤΑΠ 50.000 ευρώ το οποίο οφείλεται στην εφορία. Σύμφωνα με το νόμο, αλλά και το καταστατικό της ΠΑΕ οτι χρέη δημιουργούνται από το ΤΑΠ μπαίνουν στην ΠΑΕ. Αυτό έγινε και τώρα, το 2008 ήρθε ο κ.Χριστοβασίλης και όπως πήρε όλα τα χρέη προς το ΙΚΑ, το Δημόσιο, πήρε και τα 50.000 ευρώ του ΤΑΠ του κ.Κούγια, δεν μας έκανε καμία χάρη εμάς, δεν χρωστάγαμε εμείς για να μας κάνει ο κ.Χριστοβασίλης κάποια χάρη.\nΠέρυσι ο κ.Χριστοβασίλης μας διέθεσε περι το 100 διαρκείας και κάνοντας τους πωλητές εισπράξαμε το ποσό τον 7.000 ευρώ.\nΑυτά για το οικονομικό. Θα πάω τώρα στο τραγικό. Σε μια ευχάριστη είδηση έχουμε και την πίσω πλευρά, είναι η τραγική.\nΑυτό εδώ είναι το συμφωνητικό της πώλησης του Οικονόμου στην Κάλιαρι, όπου αναφέρεται οτι πωλείται ο παίκτης 500.000 ευρώ εκ των οποίων 475.000 ευρώ παίρνει η ΠΑΕ ΠΑΣ Γιάννινα και 25.000 ευρώ πρέπει να δοθούν αναλογικά στα σωματεία (Α.Ο.Γιάννινα, Πωγωνάτος και Ερασιτέχνης) που ήταν εκπαιδευόμενος ο παίκτης. Ο κ.Χριστοαβασίλης όπως μας ενημέρωσαν και οι υπςεύθυνοι της Κάλιαρι οι οποίοι μας έστειλαν τα χαρτιά, τα χρήματα τα έβαλε σε ένα υποκατάστημα Τράπεζα στο Παλαιό Φάληρο, Αγίας Βαρβάρας, μπορεί να είναι λογαριασμός της ΠΑΕ ΠΑΣ Γιάννινα,μπορεί η ΠΑΕ να έχει αλλάξει έδρα, δεν ξέρω, πάντως οι 25.000 ευρώ μπήκαν στο λογαρισμό τουκ.Χριστοβασίλη ή της ΠΑΕ αυτό δεν το ξέρουμε από τις 9 Αυγουστου, αλλά δεν έχουν αποδωθεί ούτε στον Ερασιτέχνη, ούτε στον Πωγωνάτο, ούτε στον Α.Ο.Γιάννινα. Αυτό ερμηνεύστε το και εσείς κατά πόσο η ΠΑΕ είναι συνεπείς, αλλά και τι υποκρύπτεται από πίσω από τα δελτία και κάνει αυτό το πολεμικό ανακοινωθέν. Υποκρείπτονται αυτές οι υποχρεώσεις τις οποίες η ΠΑΕ ΠΑΣ Γιάννινα δεν θέλει να εκπληρώσει προς το ερασιτεχνικό σωματείο. Δεν είμαστε αντίθετοι με την ΠΑΕ ΠΑΣ Γιάννινα γιατί εμείς την φτιάξαμε, εμείς την ιδρύσαμε, ο κ.Χριστοβασίλης περαστικός είναι όπως ήταν και οι προκάτοχοι του, μακάρι να μείνει χρόνια εδώ, αλλά επιτρέψτε μου τις δικές μου αμφιβολίες γιατί λειτουργεί με κακά πρότυπα, με κακούς συμβούλους και έχει κακή καθοδήγηση.\nΣτη συνέχεια τον λόγο πήρε ο γενικός διευθυντής, Τάκης Στούκας που επιτέθηκε την ΠΑΕ για το θέμα που έχει δημιουργηθεί με τα 180 παιδιά των ακαδημιών του Ερασιτέχνη κατονομάζοντας ως κύριο υπεύθυνο της κατάστασης, τον αντιπρόεδρο της γιαννιώτικης ΠΑΕ Χρήστο Παπαγεωργίου και κατηγορώντας και άλλα στελέχη της ΠΑΕ για ιδιοτέλεια στις ενέργειές τους. Τέλος, επιτέθηκε και στον πρόεδρο του συνδέσμου "Blue Vayeros" Χριστόδουλο Θεοδωρίκα για τη συμπεριφορά του σε αγώνα της Κ 17 του ΠΑΣ Γιάννινα\nΑναλυτικά οι δηλώσεις Στούκα:\n«Εγώ θα μιλήσω για το αγωνιστικό κομμάτι και αυτή τη στιγμή επειδή οι σχέσεις της ΠΑΕ με τον Ερασιτέχνη έχουν φτάσει σε αυτό το επίπεδο που εμείς δεν θα θέλαμε να φτάσουν, εγώ θα πω οτι για μένα το πιο σημαντικό κομμάτι αυτή τη στιγμή είναι οτι 180 παιδιά που είναι στον Ερασιτέχνη κάποιοι παίζουν παιχνίδι στην πλάτη τους. Πίσω από αυτούς που λειτουργούν τις υποδομές του ΠΑΣ, εμένα προσωπικά ο κ.Χριστοβασίλης δεν με ενδιάφερει ούτε σαν πρόεδρος, ούτε σαν άνθρωπος. Είναι ένας άνθρωπος που πήγε την ομάδα στην Ευρώπη και δυστυχώς για τους λόγους που ξέρει και πρέπει να τους αναλύσει η ομάδα δεν έπαιξε στην Ευρώπη. Με ενδιαφέρουν αυτοί που είναι πίσω από τον κ.Χριστοβασίλη και λειτουργούν τις υποδομές, αυτοί έχουν ονόματα και ο κύριος υπεύθυνος-ανεύθυνος για όλο αυτό το συμβάν που έχει γίνει είναι ο κ.Χρήστος Παπαγεωργίου.\nΔεν διανοείται Γιαννιώτης παράγοντας μαζί με τα άλλα μέλη του Δ.Σ. όπως είναι ο κ.Γκόντας ο οποίος δεν ξέρω αν γνωρίζει ξαφνικά μια ανώνυμη εταιρία παίρνει μια απόφαση και λέει 170 παιδιά θα τα διαχειριστούμε εμείς και θα τα στείλουμε σε άλλες ακαδημίες ιδιωτικές. Η κάθε ιδιωτική ακαδημία ξέρουμε τι ρόλο παίζει, άλλος είναι με τον Ολυμπιακό, άλλος με τον ΠΑΟΚ, άλλος με τον ΠΑΟ. Τα 170 παιδάκια από 6 εως 14 ετών που κάνουν προπόνηση στο Σταυράκι, ποιός έχει το δικαίωμα να τους πει οτι δεν θα παίξουν μπάλα στον ΠΑΣ Γιάννινα και να τους στερήσει αυτό το όνειρο; Kανένας από αυτούς. Ξέρετε γιατί γίνονται όλα αυτά; Γιατί μέσα στον ΠΑΣ Γιάννινα στις υποδομές υπάρχει ιδιοτέλεια. Διότι ο κ.Παπαγεωργίου πέρασε μόνο ένα χρόνο από τον ΠΑΣ Γιάννινα, ενώ πριν είχε περάσει από δέκα ακαδημίες και ξαφνικά έγινε υπεύθυνος των υποδομών. Υπήρξε ποτέ συνεργασία με μας; Ήρθε μίλησε ποτέ με τον γενικό διευθυντή; Μίλησε με κανένα προπονητή; Ποτέ. Κάλεσε τον κ.Οικονόμου, τον κ.Νίτα, τον κ.Δημητρίου, τον κ.Μπόλο να τους δώσει καθοδήγηση; Δεν μπορεί να ασχολείται ο πρόεδρος, έβαλε αντιπρόεδρο.\nΕμείς φτάσαμε σε σημείο να μας παίρνουν κάποιοι τυχάρπαστοι στυλ κ.Δεβελέγκα και κ.Ντούσκου που είναι ιδιοτελείς και αυτοί γιατί ο ένας παίρνει τα λεωφορεία και ο άλλος έχει σπίτια και τα νοικιάζει. Ξέρουμε τι γίνεται μέσα στην ΠΑΕ και τι ρόλο παίζουν και να με εκβιάζουν λέγοντας υπέγραψε τα δελτία κ.Στούκα μην σου βγάλουμε καμία ανακοίνωση. Τι δουλειά έχουν οι γενικοί αρχηγοί να παίρνουν εμένα τον γενικό διευθυντή του Ερασιτέχη και να με εκβιάζουν. Το ξέρετε οτι άλλοι γενικοί αρχηγοί έχουν πάρει τα παιδιά τους από τον Ερασιτέχνη ΠΑΣ και ο άλλος το πήγε στον Α.Ο.Γιάννινα και καλά έκανε και το πήγε γιατί ο γιος του λέει οτι θέλει να παέι στον Παναθηναικό και το παίζουν γενικοί αρχηγοί στην Κ 17. Ο άλλος τον πήγε στον ΠΑΟΚ, αλλά είναι ΠΑΟΚ εκεί δεν είναι ΠΑΣ Γιάννινα και αυτοί βγάζουν απόφαση και λένε οτι τα 170 παιδιά δεν θα πάνε στον ΠΑΣ Γιάννινα. Τους γελάσνε. Επειδή εγώ σαν άνθρωπος δεν πρόκειται να κάνω πίσω γιατί εδώ υπάρχουν παιδιά, υπάρχουν γονείς, υπάρχουν οικογένεις και το όνειρο του κάθε παιδιού δεν πρόκειται να το σταματήσει κανένας. Εμείς είμαστε ΠΑΣ Γιάννινα, δουλεύουμε για τον ΠΑΣ Γιάννινα, έχουμε πάρει το Σταυράκι το έχουμε κάνει αγνώριστο και αν ήθελαν να κάνουμε συνεργασία θα υπήρχε συνεργασία.\nΕγώ την έχω ζήσει την συνεργασία και με τον κ.Χριστοβασίλη και με τον κ.Τάτση και λυπάμαι ειλικρινά που δυπ παλαίμαχοι παίκτες του ΠΑΣ,που κάνουν τους προπονητές, δεν είναι προπονητές, γιατί πλέον αυτοί είναι δημόσιοι υπάλληλοι για να βγάζουν λεφτά. Δεν παράγουν παιδεία, στον αθλητισμό πρέπει να παράγεις παιδεία. Και ξέρεις πως παράγεις παιδεία; Όταν έρχεσαι και μιλάς με τους προπονητές σου, όταν δίνεις προγράμματα πως να δουλέψουν οι ακαδημίες. Οι υποδομές δεν είναι μόνο η Κ 20 και η Κ 17, ο ΠΑΣ Γιάννινα είναι από τα μπαμπίνι μέχρι την Κ 20 και αν μπορεί ο ΠΑΣ να βγάζει 15 παίκτες θα είναι όλοι χαρούμενοι και ο κ.Χριστοβασίλης δεν θα ξοδεύει χρήματα. Δυστυχώς όμως όλοι αυτοί λειτουργούν για ιδιοτελή σκοπό. Πέρυσι είχα την εφηβική ομάδα και πάιρνω τηλέφωνο τον κ.Λαδιά και του λεώ να παίξουμε φιλικό και μου είπε οτι του το απαγορεύει η διοίκηση. Ποιά δικοίκηση του λέω, ο κ.Χριστοβασίλης, ο κ.Παπαγεωργίου; Μου απάντησε Τάκη εμένα μην με μπλεκεις με αυτά. Το διανοήστε; Ο ΠΑΣ Γιάννινα να μην παίζει με τον ΠΑΣ Γιάννινα ήρθαν στο Σταυράκι στην εφηβική, υποσχέθηκαν φόρμες, στολές, ρούχα και μα ςέφεραν σε μια σακούλα απορριμάτων είκοσι μπλουζάκια που τα μισά είχαν το 25 νούμερο και τα άλλα μισά το 26 λες και είμαστε ζητιάνοι.\nΑυτή είναι η κατάντια του ΠΑΣ Γιάννινα, αυτοί που διοικούν παρακάτω και πάνε τον Χριστοβασίλη σε αυτό το δρόμο, γιατί δεν υπάρχουν σαν άνθρωποι. Όταν είσαι γονιός και έχες παιδί το σκέφτεσαι, το αγαπάς και προσπαθείς να του προσφέρεις, όλα τα άλλα είναι για το δικό μας όφελος.\nΟ κ.Παπαγεωργίου, ο κ.Δεβελέγκας, ο κ.Ντούσκος, ο κ.Ιωάννου που πέρασε από τον Ερασιτέχνη και τώρα είναι στην ΠΑΕ, ο κ.Γκόντας, ο κ.Σαμαντούρος δεν με ενδιαφέρουν οι Χριστοβασίληδες που είναι στην διοίκηση, αυτή τη στιγμή θα έπρεπε να είχαν παραιτηθεί και να είχαν ζητήσει συγγνώμη από τον Ερασιτέχνη για τα παιδιά που κάνουν προπόνηση στο Σταυράκι. Η ΠΑΕ ΠΑΣ Γιάννινα είναι ανώνυμη εταιρεία, από κάτω όμως υπάρχουν παιδιά, υπάρχουν ψυχές. Εγώ σας δηλώνω οτι θα παρω τα 170 παιδιά μαζί με τους γονείς θα πάω στο Πανηπειρωτικό να μου πει εμένα ο κ.Παπαγεωργίου οτι αυτοί δεν έχουν δικαίωμα στο όνειρο και ας με σταματήσουν αυτοί που είναι περαστικοί στον ΠΑΣ και θέλουν να χαλάσουν τις σχέσεις. Εγώ δεν έχω ούτε σπίτια να νοικιάζω, ούτε γιο να τον κάνω ποδοσφαιριστή, ούτε δρομολόγια να πάρω, όταν τα παιδιά του ΠΑΣ Γιάννινα και ο πρόεδρος ήθελαν ταυτότητες, αλλές ακαδημίες περνούσαν τζάμπα στο γήπεδο. Γιατί; Για να κάνουν ορισμένοι τα κονέ τους και να βγάζουν φράγκα από τον ΠΑΣ;\nΝα απαντήσω και στον φίλο μου τον Χριστόδουλο Θεοδωρίκα που μετά από οκτώ χρόνια με θυμήθηκε και μου γράφει κάποια πράγματα. Εγώ προσφέρω αυτά που προσφέρω κάτω στο Σταυράκι για τα παιδιά αυτά, αλλά σαν πρόεδρος ενός συνδέσμου δεν θα πήγαινα ποτέ να παίξω ξύλο με τους γονείς στην Κ 17 και να με δείχνει όλη η Ελλάδα. Από αυτό και μόνο κρίνεται η συμπεριφορά του και σαν δάσκαλος και σαν άνθρωπος και σαν πρόεδρος ενός μεγάλου συνδέσμου που λέει ότι είναι. Τίποτα δεν είναι, για μένα είναι ένα μηδενικό».\nΤέλος, τον λόγο πήρε ο αντιπρόεδρος του Ερασιτέχνη, Αντώνης Δολιώτης που ενημέρωσε για την ίδρυση τμήματος τένις από τον ΠΑΣ Γιάννινα παράλληλα με τα τμήματα μπάσκετ, κολύμβησης, ξιφασκίας και φυσικά ποδοσφαίρου και στέλνοντας μήνυμα ενότητας ευχήθηκε ΠΑΕ και Ερασιτέχνης να βαδίσουν χέρι-χέρι όπως ορίζει το καταστατικό και ο νόμος.\nΑναλυτικά οι δηλώσεις Δολιώτη:\n«Να σας ευχαριστήσω κι εγώ από την πλευρά μου για τη σημερινή σας παρουσία και για τη βοήθεια που προσφέρει ο έντυπος και ηλεκτρονικός Τύπος της πόλης των Ιωαννίνων. Διότι, όπως είπαν ο πρόεδρος και ο γενικός διευθυντής, ο ΠΑΣ Γιάννινα είναι μια ιστορία, ένα όνομα, μια συνέχεια με συνέπεια. Πάνω λοιπόν σε αυτή τη συνέχεια και συνέπεια μπορούμε να πούμε ότι υπάρχουν πολλά τμήματα πέραν του ποδοσφαίρου. Είναι η κολύμβηση ένα από τα μεγαλύτερα σωματεία, το μπάσκετ επίσης μεγάλο σωματείο. Θα σας ανακοινώσουμε την έναρξη του τμήματος τένις όπως είναι επίσης γνωστό ότι έχουμε φτιάξει και το τμήμα ξιφασκίας με πολύ καλά αποτελέσματα. Σήμερα εδώ δεν ήρθαμε να αντιδικήσουμε αλλά ήρθαμε να κάνουμε γνωστό το πρόβλημα στη φίλαθλη κοινωνία των Ιωαννίνων. Εμείς θέλουμε να είμαστε δίπλα στην ΠΑΕ ΠΑΣ Γιάννινα και πιασμένοι χέρι-χέρι, όπως το καταστατικό και ο νόμος ορίζει, να συνυπάρξουμε και να συμβαδίσουμε για να πάμε τον ΠΑΣ Γιάννινα ψηλά. Γιατί, όπως είπε και ο πρόεδρος, είμαστε αυτοί που στήσαμε αυτό το όνειρο του ΠΑΣ Γιάννινα».\nΣε ερώτηση για το τι εμποδίζει να ενταχθούν τα δελτία των ποδοσφαιριστών της Κ 17 και Κ 20 σε αυτά τα 35 που εκκρεμεί η έκδοσή τους, o πρόεδρος του Ερασιτέχνη απάντησε: «Τα 35 δελτία είναι δικά μας και δεν έχουν κατατεθεί στην ΕΠΣΗΠ αλλά είναι έτοιμα. Αυτές τις ημέρες θα κατατεθούν τα δελτία στην ΕΠΣΗΠ».\nΣτο σημείο εκείνο ο κ.Στούκας σημείωσε ότι: «Τα παιδιά αυτά ειναι 2002 γεννηθέντα και μέχρι πέρσι έπαιζαν με πιστοποιητικό. Από φέτος είναι υποχρεωμένα να βγάλουν δελτία, γιαυτό γίνεται αυτή η διαδικασία. Εμείς δεν μπορούμε να πούμε σε 35 παιδιά ότι αύριο δεν θα γραφτείτε στον ΠΑΣ Γιάννινα γιατί πρέπει να δώσουμε δελτία στις υποδομές Κ 17 και Κ 20»\nγια να συνεχίσει ο κ.Τσάγκας λέγοντας: «Το ότι δεν υπάρχουν κενές θέσεις το έχουμε γνωστοποιήσει με έγγραφο στην ΠΑΕ από τις 4 Ιανουρίου και μάλιστα η ΠΑΕ συμφώνησε στις 7 Ιανουαρίου ότι δεν υπάρχουν θέσεις. Πως έρχεται μετά από 8 μήνες και μας λέει ότι δεν υπογράφουμε τα δελτία; Το χαρτί της έγγραφης συναίνεσης το έχετε στα χέρια σας. Δεν επικοινώνησε κανείς από την ΠΑΕ ούτε με εμένα ούτε με τον κύριο Στούκα για να μας πει τι θα κάνουμε με τα δελτία. Ίσως τότε βρίσκαμε λύση, για 5 θέσεις πχ αλλά δεν επικοινώνησε κανείς. Παραμονή της λήξης της μεταγραφικής περιόδου μας πήραν να πάμε να υπογράψουμε τα δελτία στην ΕΠΣΗΠ. Δεν μας πήρε η ΠΑΕ, η ΕΠΣΗΠ μας κάλεσε».\nΣε ερώτηση για το αν έχει υπάρξει προσπάθεια επαφής και διαλόγου απευθείας μεταξύ των προέδρων ΠΑΕ και Ερασιτέχνη, ο κ.Τσάγκας σχολίασε: «Ούτε για το θέμα των δελτίων ούτε για κανένα άλλο θέμα επικοινώνησε ο κ.Χριστοβασίλης μαζί μου. Στον τελευταίο αγώνα της ΠΑΕ είχαμε μια τυπική επαφή του στυλ "τι κάνεις πρόεδρε; καλά είμαι". Αυτή ήταν η μοναδική επικοινωνία. Συνάντηση προέδρων ή διοικήσεων δεν υπήρξε. Συνεδρίαση Δ.Σ. της ΠΑΕ ΠΑΣ Γιάννινα εδώ και ένα χρόνο που είναι ο Δημήτρης ο Στούκας και άλλο ένα χρόνο που ήμουν εγώ έχει γίνει μόνο μία εδώ και 2 χρόνια. Το Δ.Σ. δεν συνεδρίασε ποτέ γιατί θα το θέταμε εκεί το θέμα και δεν θα φτάναμε ως εδώ. Θα το θέταμε απευθείας στον κ.Χριστοβασίλη αλλά όταν δεν συνεδριάζει το συμβούλιο έστω και τυπικά, τι να κάνουμε; Ακόμα και ο Κακός Χρηστίδης, ο κακός Κολέμπας, ο κακός Κούγιας συνεδρίαζαν. Εδώ δεν συνεδρίασε ούτε μια φορά, πως να λυθούν αυτά τα θέματα; Από ένα παράκεντρο αποφάσεων, στην Αθήνα κατά ένα μέρος και κατά ένα μέρος στην πόλη;»\nΓια το αν έχει προσπαθήσει ο ίδιος να επικοινωνήσει με τον κ.Χριστοβασίλη, ο κ.Τσάγκας είπε: «Τα έγγραφα που έχουμε στείλει είναι μια μορφή επικοινωνίας. Για το θέμα των δελτίων δεν έχω επικοινωνήσει με τον κ.Χριστοβασίλη» και συμπλήρωσε ο κ.Στούκας λέγοντας: «Ο πρόεδρος κι εγώ σαν γενικός διεθυντής τρέχουμε για να βάλουμε 2 ώρες πριν τα παδιά στο γήπεδο. Εσείς πιστεύετε ότι έπρεπε μια φορά να μας τιμήσει η ΠΑΕ και να δώσουμε ένα βραβείο MVP; Εμένα η ΠΑΕ ΠΑΣ Γιάννινα με ενόχλησε μόνο όταν ήταν να κάνω το "πόθεν έσχες" για να πάρουμε την αδειοδότηση και μόνο όταν ήρθαν στο γραφείο μου στον Δήμο για να υπογραψω και να πάρουν τα τηλεοπτικά δικαιώματα της NOVA. Με κάλεσαν ποτέ να μου πουν κ.Στούκα ελάτε να βρούμε μια λύση; Προχτές ήμουν στο παιχνίδι της Κ 20 δίπλα δίπλα με τον κ.Χριστοβασίλη, μέλος του Δ.Σ. είμαι, γιατί δεν ήρθε να μου πει έλα να βρούμε μια λύση; Ο κάθε πικραμένος έδωσε βραβεία MVP, ο κ.Τσάγκας έδωσε; Εγώ έδωσα; Ο κ.Οικονόμου που είναι προπονητής στον Ερασιτέχνη έδωσε; Τον τίμησαν για τον γιο του; Επομένως λειτουργούν μόνο με ιδιοτέλεια. Είναι καθαρά η τσέπη τους και παίζουν παιχνίδια στις πλάτες των παιδιών. Αυτό εγώ προσωπικά δεν το ανέχομαι».\nΣε ερώτηση για το αν έχει γίνει εκκαθάριση και ποιο είναι το ακριβές ποσό που οφείλει η ΠΑΕ στον Ερασιτέχνη, δήλωσε: «Το ακριβές ποσό δεν μπορώ να το πω αλλά είναι δεδομένο ότι υπερβαίνει τις 250.000 ευρώ. Δεν είναι κάτι που διεκδικούσαμε καθώς 4 χρόνια δεν μιλήσαμε καθόλου. Αυτό σημαίνει ότι είμαστε ανοιχτοί, ελαστικοί από την πρώτη στιγμή που ήρθε ο κ.Χριστοβασίλης. Το μόνο που ζητάγαμε ήταν να δώσουν κάτι να λειτουργήσουμε, προβλέπει ο νόμος 10% δώστε 2 δώστε 0,5 ή μια μπάλα βρε αδερφέ»\nγια να συμπληρώσει ο κ.Στούκας ότι: «Έχουμε πάει τα παιδιά σε τουρνουά στην Αθήνα και παίξαμε με Παναθηναϊκό, Ολυμπιακό και τα junior παίρνουν το πρωτάθλημα. Καλέσαμε τον κ.Χριστοβασίλη να παρακολουθήσει τα παιδιά του, γιατί είναι δικά του κι όχι δικά μας, και δεν έχει έρθει καθόλου να τα δει παρά το ότι πήραν το πρωτάθλημα. Δεν μας έχει δώσει ούτε μια στολή. Όλες οι ακαδημίες άλλων πόλεων που έχουμε πάει είναι ντυμένες στην πένα από την εκάστοτε ΠΑΕ. Ο κ.Χριστοβασίλης δεν έχει φέρει ούτε 10 μπάλες στις ακαδημίες του Ερασιτέχνη. Αυτά τα παιδιά που θα πάνε να παίξουν μπάλα; στον ΠΑΣ δεν θα πάνε; Τόσο κακό είναι δηλαδή να υπάρχει μια ακαδημία του ΠΑΣ Γιάννινα και να φοράνε τη φανέλα της ομάδας; Το κάνουμε εμείς. Η ΠΑΕ λειτουργεί μόνο για να παίρνει και για τίποτα άλλο. Αυτό φάνηκε από το παιχνίδι της Κ 20 με τον Απόλλωνα. 25 παιδιά έκαναν προετοιμασία και στο παιχνίδι κατέβασαν 6 επαγγελματίες. Αυτοί που έκαναν προετοιμασία ήταν στην κερκίδα. Αυτό θα πει υποδομές; Υποδομή θα πει να πάρεις όλα τα παιδιά και να κάνεις ποδοσφαιριστές, να σου βγουν 1,2,3 ταλέντα και να είσαι χαρούμενος για αυτό που προσφέρεις. Εμείς στον Ερασιτέχνη παρέχουμε κι άλλα πράγματα: πήγαμε τα παιδιά στην waterland και κάναμε συμφωνία με τον κ.Ψωμιάδη. Έχουμε ευθύνες για τα παιδιά μας που ταξιδεύουν σε όλη την Ελλάδα. Μας φώναξαν ποτέ να μας πουν ότι κάνετε διαφήμιση στην ομάδα, παίρνετε τόσα πρωταθλήματα σε όλη την Ελλάδα; Ήρθαν ποτέ ο κ.Τάτσης ή ο κ.Λαδιάς να παρακολουθήσουν αυτά τα παιδιά; Ζήτησαν ποτέ τη γνώμη τη δική μου, του κ.Οικονόμου, του κ.Νίτα, του κ.Δημητρίου, του κ.Μπολου για να έχουμε μια συνεργασία και να μας δώσουν μια κατεύθυνση. Έβγαλαν ο κ.Ντεμόλ με τον κ.Λαυδαριά μια κατεύθυνση και ξεσηκώθηκαν όλες οι ακαδημίες και έβριζαν εμάς και την ΠΑΕ. Τώρα ξαφνικά βγαίνει ο κ.Ντούσκος και λέει ότι λειτουργεί με υγεία ο ΠΑΣ Γιάννινα. Ποια υγεία; Ο ένας βόλεψε τα παιδιά του μέσα να παίζουν μπάλα, ο άλλος έχει βολέψει τα συγγενικά του πρόσωπα και ο άλλος ποίρνει από πίσω τα λεωφορεία. Αυτή είναι η υγεία; Τα ξέρει όλος ο κόσμος αλλά εσείς οι δημοσιογράφοι δεν λέτε τίποτα. Όχι για μένα, τον Τσάγκα και τον Δολιώτη. Για τα παιδιά πρέπει να ενδιαφερθείτε. Σαν φίλαθλος με ενδιαφέρει ότι βγήκαμε στην Ευρώπη και δεν μπορέσαμε να παίξουμε. Αν ήταν Γιαννιώτης παράγοντας στη θέση του κ.Χριστοβασίλη θα τον είχαν κάψει στην πλατεία. Εμένα με ενδιαφέρει να μιλήσετε για τα μικρά παιδιά. Εγώ δεν έχω γιο, κόρη έχω, δεν παίζει μπάλα και δεν έχω καμία ιδιοτέλεια. Από το πρωί μέχρι το βράδυ εγώ και ο κ.Τσάγκας είμαστε στο Σταυράκι. Ο κ.Οικονόμου πατάει, εγώ κουρεύω. Βγάζουμε φράγκα εμείς, έχουμε καμία ιδιοτέλεια; Η συνδρομή που παίρνουμε είναι για να συντηρηθούν οι εγκαταστάσεις αφού η ΠΑΕ δεν δίνει ούτε μια δραχμή. Πάνε ο κ.Ντούσκος και ο.Δεβελέγκας στις Ελπίδες και βγάζουν φωτογραφίες για να κάνει δηλώσεις στο σάιτ της ΠΑΕ ο κ.Τσέπας που είναι γενικός αρχηγός στις Ελπίδες και πήγε το παιδί του στον Παναιτωλικό. Σαν δεν ντρεπόμαστε λίγο. Σήμερα λέει ότι αποφασίζουν ότι θα πούμε εμείς στους γονείς για το που θα πάνε τα παιδιά τους. Θα δώσει μια ανώνυμη εταιρεία κατεύθυνση για το που θα πάει ένα παιδί να παίξει μπάλα; Τι είναι αυτό που βγήκε χτες; Πρώτη φορά συμβαίνει στην ιστορία του ΠΑΣ Γιάννινα. Εκβιάζεις τους γονείς και τα παιδιά του Ερασιτέχνη ΠΑΣ Γιάννινα για να πάνε όπου θέλεις να τους υποδείξεις εσύ, όχι εκεί που θέλουν τα παιδιά να μάθουν ποδόσφαιρο. Μόνο και μόνο για να μείνει ο Ερασιτέχνης με 5-10 παιδιά».\nΣε ερώτηση για το τι ακριβώς είναι το ποσό των 25.000 ευρώ που δίνει η Κάλιαρι ξεχωριστά από τα υπόλοιπα λεφτά για την μεταγραφή του Οικονόμου, τόνισε: «Το γράφει το χαρτί που σας έδωσα, είναι το 5% ως συνεισφορά αλληλεγγύης. Προβλέπεται από τον κανονισμό της UEFA ότι τα ερασιτεχνικά σωματεία που εκπαιδεύουν ένα ποδοσφαιριστή θα παίρνουν ένα ποσοστό εφόσον ο ποδοσφαιριστής μεταγράφεται μέχρι τα 23. Αυτό έχει συμβεί και με τον Γιούρκα Σεϊταρίδη απλά ο Γιούρκας είχε φύγει μεταγραφή στο εξωτερικό 23+1 ημέρα. Ο Οικονόμου έφυγε 21 και δικαιούμαστε και συνεισφορά αλληλεγγύης και, όπως θα σας δείξουμε και στη συνέχεια γιατί δεν το έχουμε ακόμα στα χέρια μας, δικαιούμαστε και τροφεία. Που εκεί θα βγουν άλλες 100.000 ευρώ να μοιραστούν τα σωματεία όπως συμβαίνει και σε άλλες περιπτώσεις. Για τον Παπασταθοπουλο οι ομάδες του πήραν 250.000 ευρώ. Εμείς δεν θα μείνουμε στα 25. Άμα τα παίρνουν και τα βάζουν σε ιδιωτικούς λογαριασμούς της Γλυφάδας και όχι στα Γιάννενα που έπρεπε να έρθουν ακόμα και για την ΠΑΕ ΠΑΣ Γιάννινα. Η Κάλιαρι είναι σωστή ομάδα μέχρι ενός σημείου και κατέθεσε τα λεφτά εντός των προθεσμιών που είχαν συμφωνηθεί. Τα λεφτά στον Πωγωνάτο, τον ΑΟ Γιάννινα και τον Ερασιτέχνη χωρίζονται ανάλογα με την ηλικία του παίκτη και τον χρόνο παραμονής του σε κάθε ομάδα. Δηλαδή ήταν 2,5 χρόνια στον Ερασιτέχνη και σε ποια ηλικία. Υπάρχουν κανονισμοί της UEFA που ρυθμίζουν αυτά τα ποσοστά. Δικαιούται κάποια χρήματα και ο Πωγωνάτος και ο ΑΟ Γιάννινα και ο Ερασιτέχνης. Εδώ παρακρατούνται χρήματα τρίτων όπως παρακρατούνται τα ποσοστά του Ερασιτέχνη και της Εφορίας Σταδίων ή της ΕΠΣΗΠ από τα εισιτήρια. Αυτά τα λεφτά είναι εισπράξεις που δίνονται για λογαριασμό τρίτων από την ΠΑΕ, δεν είναι δικά της λεφτά. Είναι όπως ο ΦΠΑ απλά εκεί δεν τολμάει να το παρακρατήσει γιατί εκεί είναι ο έφορος. Στην Εφορία Σταδίου τολμάει γιατί σου λέει εκεί είναι ο Καχριμάνης, είναι πολιτικός, δεν θα μιλήσει. Τολμάει στον Ερασιτέχνη γιατί σου λέει εκεί είναι ο Τσάγκας, δεν μίλησε 4 χρόνια δεν θα μιλήσει και πέμπτο. Στην ΕΠΣΗΠ δεν φοβάται, σου λέει τι θα κάνει ο Μάντζιος, δεν θα μιλήσει. Ε κάποτε θα μιλήσουμε, δεν γίνεται άλλο».\nΣε ερώτηση γιατί το θέμα δεν λύνεται δικαστικά ώστε να μην ταλαιπωρούνται ούτε τα παιδιά του Ερασιτέχνη ούτε των Κ 17 και Κ 20, σημείωσε: «Άλλο το θέμα των δελτίων και άλλο τα οικονομικά. Την αφαίρεση βαθμών την προβλέπει ο νόμος. Αν διαβάσετε τον νόμο θα δείτε ότι προβλέπει καταβολή του ποσοστού εντός δέκα ημερών. Γιατί δεν τα αποδίδει η ΠΑΕ; Το ρισκάρει; Να δούμε αν θα της βγει αυτό το ρίσκο μέχρι σήμερα ή αύριο. Εγώ προσωπικά θα το ρισκάρω. Τις εκκρεμότητες τις λύνεις με συζήτηση, δεν τις λύνεις ούτε με ανακοινώσεις και εκβιασμούς σε παιδάκια. Τις λύνεις μεταξύ διοικήσεων. Αυτός ο εκβιασμός δεν θα περάσει. Ο Ερασιτέχνης ΠΑΣ Γιάννινα δεν εκβιάζεται. Η ευγένεια μας ας μην εκλαμβάνεται ως αδυναμία».\nΣε ερώτηση για το αν υπάρχουν κάποιοι που "δηλητηριάζουν" τις σχέσεις ΠΑΕ και Ερασιτέχνη, ποιοι είναι και τι συμφέροντα έχουν να το κάνουν, απάντησε: «Σαφώς και ναι. Τα συμφέροντά τους είναι το "διαίρει και βασίλευε". Πρόκειται για τα γνωστά παράκεντρα εξουσίας που βρίσκονται στις παρυφές της ΠΑΕ ΠΑΣ Γιάννινα με διοίκηση Κολέμπα, Κούγια και Χριστοβασίλη. Είναι τυχαίο ότι τα ίδια πρόσωπα είναι πάντα δίπλα σε καίριες θέσεις; Είναι τυχαίο που ακολουθείται πάντα το ίδιο πρόγραμμα; Έρχεται ο Κολέμπας με καλές διαθέσεις, ένα χρόνο τις τήρησε. Έρχεται ο Κούγια με πολύ καλές διαθέσεις, ένα χρόνο κι αυτός. Έρχεται ο Χριστοβασίλης, το ίδιο. Είναι τυχαίο όλο αυτό; Κάποιος τους λέει μην λογαριάζετε τον Ερασιτέχνη, την Εφορία Σταδιου, την ΕΠΣΗΠ, λογαριάστε μόνο εμάς. Είναι τυχαίο που υπάρχουν γραφεία της ΠΑΕ και γραφεία έξω από το γήπεδο που δεν είναι της ΠΑΕ που εκδίδονται εισιτήρια; Τα διαρκείας που βγαίνουν; Σε δυο χώρους βγαίνουν, στην ΠΑΕ και στην Τζαβέλα. Γιατί δεν βγαίνουν στη Σαμουήλ στους "Azzurra Familia" ή στους "Απει Ρωτάν"; Αυτοί δεν θα μπορούσαν να εκδίδουν εισιτήρια; Πως εκδίδει μόνο ένα σύνδεσμος εισιτήρια; Αυτό πως ερμηνεύεται;»\nΣχετικά με το αν θα παραμείνει ο εκπρόσωπος του Ερασιτέχνη στο Δ.Σ. της ΠΑΕ μετά την ανακοίνωση που αποκόπτει τις σχέσεις, δήλωσε: «Η αποψη μου είναι να παραμείνει ο εκπρόσωπος. Να δει αν θα συνεδριάσει ποτέ το ΔΣ. Είτε είναι είτε δεν είναι από τη στιγμή που το Δ.Σ. δεν συνεδριάζει, δεν έχει και ουσία. Το να φύγει δεν κερδίζουμε κάτι. Το να μείνει είναι αδιάφορο. Απλά αν πότε γίνει θα μπορεί να θέσει κάποια ζητήματα. Ένα συμβούλιο που έχει 3 Χριστοβασίλης και κάποιους άγνωστούς. Ξέρετε εσείς κανέναν παράγοντα Κώστα Χρήστου στα Γιάννενα; Εγώ δεν ξέρω. Σιαμαντούρος Κωνσταντίνος, με συγχωρείτε αλλά από ότι ξέρω αυτός έχει διαρκείας στον Ολυμπιακό. Τον ξέρω τον άνθρωπο και γνωρίζω ότι έχει διαρκείας στον Ολυμπιακό και μάλιστα VIP. Δεν είναι δυνατόν. Ήταν κακός ο Χρηστίδης αλλά είχε Γιαννιώτες μέσα στη διοίκηση. Κακός ο Κολέμπας αλλά κι αυτός Γιαννιώτες είχε. Ο κακός ο Κούγιας κι αυτός Γιαννιώτες είχε. Αυτοί εδώ που βρέθηκαν; Κακός ο Κούγιας, είχε και τους βετεράνους μέσα. Είχε κόσμο, είχε Γιαννιώτες, είχε τον Δημήτρη Στούκα μέσα».\nΣε ερώτηση για το αν πιστεύει ότι η ανακοίνωση που βγήκε από την ΠΑΕ είναι του κ.Χριστοβασίλη ή είναι παρόμοια με μια άλλη περίπτωση που ο πρόεδρος είχε αρνηθεί ότι έφερε την έγκρισή του η υπογραφή, τόνισε: «Θέλω να πιστεύω ότι το ίδιο συμβαίνει και τώρα και ότι ο πρόεδρος δεν ασχολείται με αυτό το θέμα. Ο περίγυρος είναι αυτός που δημιουργεί τα μεταξύ μας προβλήματα. Θέλω να πιστεύω και το εύχομαι να μην είναι αυτή η θέση του κ.Χριστοβασίλη. Δεν μπορεί να είναι η θέση του προέδρου αυτή. Κάποιοι άλλοι περαστικοί που είναι στον περίγυρο μπορεί να έχουν τέτοιες θέσεις. Κοιτάζουν τη θέση τους όπως είπε και ο Δημήτρης Στούκας νωρίτερα και έχουν συμφέροντα. Θέλω να πιστεύω ότι δεν είναι απόψεις του προέδρου αυτές».\nΤέλος, σε ερώτηση για το αν είναι ανοιχτός σε δημόσιο διάλογο με τον κ.Χριστοβασίλη, δήλωσε: «Φυσικά. Για δημόσιο ή ιδιωτικό διάλογο είμαστε ανοιχτοί. Ακόμα και στο τελευταίο εγγραφό μας το Γενάρη για τα δελτία καλούμε την ΠΑΕ να έρθει να συζητήσουμε»\nΠΑΕ ΠΑΣ Γιάννινα: «Μας χρωστάει ο Ερασιτέχνης, δεν του χρωστάμε»\nΤετάρτη, 04 Σεπτέμβριος 2013 18:35\nΩς απαράδεκτες και ανεπίτρεπτες χαρακτήρισε η ΠΑΕ ΠΑΣ Γιάννινα, με σημερινή της ανακοίνωση, τις εκφράσεις τις οποίες μετήλθε, στη χτεσινή συνέντευξη Τύπου, ο γενικός διευθυντής του Ερασιτέχνη, Δημήτρης Στούκας, κατηγορώντας ανοιχτά πολλά εκ των στελεχών της.\nΠαράλληλα, η γιαννιώτικη ΠΑΕ υπεισέρχεται σε αριθμούς όσον αφορά τα οικονομικά δεδομένα που διέπουν τις σχέσεις της με το ερασιτεεχνικό σωματείο, βγάζοντας στο τελικό ισοζύγιο ότι ο Ερασιτέχνης τής οφείλει 2.288,7 ευρώ.\n"Η ΠΑΕ ΠΑΣ ΓΙΑΝΝΙΝΑ 1966 καταδικάζει απερίφραστα και κατηγορηματικά τους απαράδεκτους και ανεπίτρεπτους χαρακτηρισμούς του διευθυντή του ερασιτέχνη Δημήτρη Στούκα, προς τον αντιπρόεδρο της ΠΑΕ, τους γενικούς αρχηγούς και τους προπονητές, βετεράνους ποδοσφαιριστές της ομάδας μας, στο χωρίς όρια παραλήρημα του.\nΤέλος, για την ΠΑΕ ΠΑΣ ΓΙΑΝΝΙΝΑ 1966, ο αθλητισμός εξακολουθεί να είναι ιδέα και όχι υπόθεση franchise".\nΕρασιτέχνης ΠΑΣ: «Το ψέμα έχει κοντά ποδάρια» (photos)\nΔευτέρα, 09 Σεπτέμβριος 2013 12:30\nΣυνέχεια στην κόντρα που έχει ξεσπάσει με την ΠΑΕ έδωσε τη Δευτέρα (09/9) ο Ερασιτέχνης ΠΑΣ Γιάννινα με ανακοίνωση την οποία εξέδωσε και στην οποία διαψεύδει τους αριθμούς και τα ποσά που ανέφερε γιαννιώτικη ΠΑΕ στη δική της ανακοίνωση. Στην ανακοίνωση του σωματείου επισυνάπτονται γραμμάτια είσπραξης από την περίοδο 2008-2009 μέχρι το 2011-2012 και το συνολικό ποσό που εισέπραξε ο Ερασιτέχνης αυτή την περίοδο υπολογίζεται στα 62.880,85 ευρώ, επομένως του οφείλονται ακόμα 40.270,45 ευρώ.\nΠαράλληλα, ο Ερασιτέχνης ενημερώνει ότι θα ζητήσει ως μέτοχος του 10% τον διαχειριστικό έλεγχο της ΠΑΕ και σχολιάζει σκωπτικά το ποσό των 25.000 ευρώ που υποστηρίζει η ΠΑΕ για τα όργανα γυμναστηρίου. Τέλος, καλει την ΠΑΕ να δημοσιοποιήσει το πρακτικό του Δ.Σ. στο οποίο αποφασίστηκε η διακοπή της συνεργασίας με τον Ερασιτέχνη ΠΑΣ.\n*Στο τέλος του κειμένου μπορείτε να δείτε τις φωτογραφίες από το γραμμάτια και τα εκκαθαριστικά αγώνων που επισύναψε το σωματείο στην ανακοίνωσή του.\nΑναλυτικά η ανακοίνωση του Ερασιτέχνη ΠΑΣ Γιάννινα αναφέρει:\n"Εκεί που μας χρώσταγαν ζητάνε και το βόδι, όμως τo ψέμα έχει κοντά ποδάρια\nΗ διοίκηση του ερασιτέχνη ΠΑΣ ΓΙΑΝΝΙΝΑ απαντώντας στη συκοφαντική και δυσφημιστική διά του Τύπου, ανακοίνωση της ΠΑΕ ΠΑΣ ΓΙΑΝΝΙΝΑ, η οποία ως φαίνεται δεν τα πάει καλά με την αριθμητική, αλλά και την αλήθεια, γνωστοποιεί τα εξής:\nΑντί η ΠΑΕ να κάνει αναφορά στην ταμπακιέρα, που είναι η μη απόδοση των ποσών/δικαιωμάτων συνεισφοράς 25.000 ευρώ που εισπράχθηκαν από την μεταγραφή του Μάριου Οικονόμου στην Κάλιαρι και τα οποία μέχρι σήμερα οικειοποιείται σε βάρος του σωματείου μας, του ΑΟ Γιάννινα και του Πωγωνάτου Δελβινακίου, αντί να απολογείται που δεν αποδίδει στο σωματείο τα υπόλοιπα νόμιμα ποσοστά τα οποία ο εκκαθαριστής παράνομα παρακρατεί και οικειοποιείται, αντί να διαψεύδει ότι οι διαφημισμένοι συνεργάτες της έχουν ιδιοτέλεια παραμένοντας στην ομάδα, πουλάει Γιαννενοφροσύνη και προβαίνει σε παραποίηση στοιχείων με σκοπό τη συκοφαντική δυσφήμιση του σωματείου μας η οποία γίνεται δια του Τύπου.\nΗ …λογική του προπολεμικού λαϊκού ήρωα, τα δικά μου δικά μου και τα δικά σας δικά μου, φαίνεται ότι έχει εγκατασταθεί για τα καλά στους κόλπους της ΠΑΕ και στα ελάχιστα εναπομείναντα περιθωριοποιημένα από την πόλη παπαγαλάκια, οι οποίοι τα ίδια ακριβώς υποστηρίζουν και για τα χρέη στην εφορία σταδίου κλπ έχοντας σε πλήρη λειτουργία τον ανεμιστήρα λάσπης, κουβαλώντας προφανώς ο συντάκτης της ανακοίνωσης, απωθημένα και περίσσιο κομπλεξισμό.\nΌσον αφορά τα ποσά που εισέπραξε ο ερασιτέχνης ΠΑΣ ΓΙΑΝΝΙΝΑ έναντι των ποσών που του οφείλονται την πενταετία 2008-2013 επισυνάπτουμε τα παρακάτω αντίστοιχα γραμμάτια:\nΠερίοδος 2008-2009 γραμμ. αρ. 110,124, 128, 131 συνολικού ποσού 28.648,05.\nΠερίοδος 2009-2010 γραμμ. αρ. 132, 134 συνολικού ποσού 16.307.\nΠερίοδος 2010-2011 γραμμ. αρ. 160, 169 συνολικού ποσού 10.485,81\nΠερίοδος 2011-2012 γραμμ. αρ. 176 συνολικού ποσού 7.440,00\nΣυνολικά για την πενταετία 62.880,85\nΌπως αντιλαμβάνεται κανείς τα ποσά που εισπράχθηκαν σε βάθος πενταετίας είναι συνολικά 62.880,85 για περισσότερους από 100 αγώνες στους οποίους ενδεικτικά παραθέτουμε τρία φύλλα εκκαθάρισης που έκανε η ΠΑΕ και τα ποσά που αντιστοιχούν στο σωματείο είναι 2.017, 2.961, και 3451 ευρώ.\nΈστω και αν δεχτούμε ότι η συνολική οφειλή είναι 103.151,30 ευρώ που υποστηρίζει η ΠΑΕ και όχι 250.000 ευρώ που υπολογίζει το σωματείο, ακόμα και τότε η ΠΑΕ οφείλει το ποσό των 40.270,45 το οποίο είναι ποσό που έπρεπε να αποδοθεί και παρακρατείται παράνομα από τον εκκαθαριστή, ο οποίος ψευδώς βεβαιώνει στη Super League και τις αθλητικές αρχές ότι αποδόθηκε.\nΟ ερασιτέχνης ΠΑΣ ΓΙΑΝΝΙΝΑ θα ζητήσει διαχειριστικό έλεγχο της εταιρείας, όπως ο Νόμος προβλέπει για τον ακριβή προσδιορισμό των ποσών, αλλά και για να γνωρίσει ο φίλαθλος κόσμος τους λόγους που ο ΠΑΣ ΓΙΑΝΝΙΝΑ δεν μπόρεσε να πάει Ευρώπη, κάτι που επιμελώς αποκρύπτει η ΠΑΕ, αλλά έχουν να κάνουν με μη απόδοση εισπράξεων για λογαριασμό τρίτων και όχι του ερασιτέχνη ΠΑΣ.\nΔιευκρινίζουμε ότι η αναφορά του προέδρου του σωματείου για αφαίρεση βαθμών, έχει να κάνει με τις δυνητικές δυνατότητες που παρέχει ο νόμος στο σωματείο, το οποίο για μια πεντηκονταετία ουδέποτε χρησιμοποίησε και φυσικά δεν θα χρησιμοποιήσει τέτοια μέσα, αφού θεωρούμε ότι από τους εκάστοτε περαστικούς και φιλοξενούμενους έχουμε να προσφέρουμε περισσότερα. Η εκ του πονηρού χρησιμοποίηση λόγων, τους οποίους μόνο τα παπαγαλάκια της ΠΑΕ …ανακάλυψαν δεν αλλάζει την ουσία, μιας αναφοράς σε δυνητικά δεδομένα που παρέχει ο νόμος.\nΤέλος όσον αφορά τα όργανα γυμναστηρίου και το αθλητικό υλικό το οποίο η ΠΑΕ υποστηρίζει ότι έχει αξία 25.000 ευρώ, να σημειώσουμε ότι:\nΔεν διεκδικήσαμε ούτε φυσικά καταθέσαμε καν πρόθεση αγοράς για το μεταχειρισμένο υλικό, παρά η ΠΑΕ αντί να το καταστρέψει το παραχώρησε στο σωματείο για αποθήκευση, μιας και δεν διαθέτει δικούς της χώρους, τη χρονιά που τα τμήματα υποδομής χρησιμοποίησαν αποκλειστικά τις εγκαταστάσεις μας, μιας και η ΠΑΕ δεν διαθέτει ούτε ένα ιδιόκτητο δοκάρι. Ανταποδοτική ήταν η προσφορά που με μικροψυχία αναδεικνύει.\nΩστόσο αν η υπεραξία του οργάνου που παραχωρήθηκε έχει αγγίξει τις 25.000 ευρώ λόγω του ότι ένα όργανο χρησιμοποιούσε πρώην μοντέλο της ελληνικής show biz, που είχε σχέση με την ΠΑΕ, δεν έχει παρά να το παραλάβει και να το δημοπρατήσει. Ίσως ανεβάσει ακόμα περισσότερο την τιμή ενός οργάνου που δεν λειτουργεί μεν, αλλά φιλοξένησε διάσημα οπίσθια στο απώτερο παρελθόν.\nΚάτι ακόμα. Ανώνυμη Εταιρεία και Ιδέα μάλλον απέχουν αρκετά για να γίνεται επίκληση από την ΠΑΕ, όμως Μωραίνει Κύριος ον βούλεται απολέσαι.\nΑκροτελευταίο. Καλείται η ΠΑΕ να δημοσιοποιήσει το πρακτικό του Διοικητικού της συμβουλίου στο οποίο αποφασίστηκε η διακοπή της συνεργασίας με το σωματείο μας. Σε κάθε άλλη περίπτωση θα θεωρηθεί ότι η διακοπή συνεργασίας είναι εφεύρεση του ανώνυμου συντάκτη της ανακοίνωσης, γνωστού για τα απωθημένα του έναντι του σωματείου.\nΕκ του Δ.Σ. του ερασιτέχνη ΠΑΣ ΓΙΑΝΝΙΝΑ"\nΈναρξη συνεργασίας της ΠΑΕ με Ελπίδες και Ατρόμητο\nΤρίτη, 10 Σεπτέμβριος 2013 11:42\nΟριστική και αμετάκλητη από οτι φαίνεται είναι η απόφαση της ΠΑΕ ΠΑΣ Γιάννινα να αποκοπεί από τον Ερασιτέχνη ΠΑΣ μετά από την ανακοίνωση της ΠΑΕ η οποία ξεκινάει και επίσημα πια την συνεργασία της με τις ακαδημίες των Ελπίδων και του Ατρόμητου.\nΗ ΠΑΕ ΠΑΣ ΓΙΑΝΝΙΝΑ 1966, ανακοινώνει την έναρξη της συνεργασίας της με τις Ακαδημίες των σωματείων ΠΑΣ ΑΤΡΟΜΗΤΟΣ 95 ΚΑΙ ΕΛΠΙΔΕΣ ΙΩΑΝΝΙΝΩΝ\nΤα δυο συνεργαζόμενα σωματεία, θα έχουν συνεχή επαφή με το προπονητικό team και όλους τους συνεργάτες, τόσο της επαγγελματικής ομάδας, όσο και των υποδομών, οι οποίοι θα μεταφέρουν την τεχνογνωσία, και την φιλοσοφία, ώστε να εναρμονισθούν οι νεαροί ποδοσφαιριστές τους με τις απαιτήσεις της ομάδα μας, ενώ θα παρακολουθούν συνεχώς την εξέλιξη τους με σκοπό την μελλοντική τους απορρόφηση από τις ομάδες Κ15- Κ17-Κ20 .\nΥπεύθυνοι στις ακαδημίες των ΠΑΣ ΑΤΡΟΜΗΤΟΣ 95 ΚΑΙ ΕΛΠΙΔΕΣ ΙΩΑΝΝΙΝΩΝ είναι οι Εδουάρδος Κοντογιωργάκης και Κωνσταντίνος Νάτσης αντίστοιχα.\nΤο σωματείο του Ατρόμητου διαθέτει δυο γήπεδα με πλαστικό χλοοτάπητα στο Σταυράκι , θέση Βάιρα, ενώ οι Ελπίδες Ιωαννίνων δυο γήπεδα με φυσικό χλοοτάπητα στο 2ο km εθνικής οδού Ιωαννίνων - Περάματος. και ένα με πλαστικό χλοοτάπητα στην Κιάφα\nΠερισσότερες λεπτομέρειες σχετικά με τις εγγραφές των αθλητών για την φετεινη σεζόν θα γνωστοποιηθούν την ερχόμενη Δευτέρα., ενώ μελλοντικά θα ανακοινωθούν και άλλες συνεργασίες με σωματεία της πόλης των Ιωαννίνων και της ευρύτερης περιοχής της Ηπείρου γενικότερα.\n«Δυο γάιδαροι μαλώνουν σε ξένο αχυρώνα...» (video)\nΤρίτη, 17 Σεπτέμβριος 2013 01:30\nΤο δικό τους μήνυμα έστειλαν στο παιχνίδι της Δευτέρας με τον Ατρόμητο οι οπαδοί του ΠΑΣ Γιάννινα αναφορικά με την κόντρα που έχει ξεσπάσει μεταξύ της ΠΑΕ και του Ερασιτέχνη ΠΑΣ Γιάννινα, τις εκατέρωθεν ανακοινώσεις και το σχίσμα στις μεταξύ τους σχέσεις.\nΟι οργανωμένοι οπαδοί των "Απει Ρωταν" και "Azzurra Familia" ανέρτησαν πανό για το θέμα ζητώντας να λήξει άμεσα αυτή η κόντρα που κάνει κακό στην ομάδα του ΠΑΣ και εκθέτει και τις δυο πλευρές.\nΣυγκεκριμένα το πανό έγραφε: «Δυο γάιδαροι μαλώνουν σε ξένο αχυρώνα!! ΠΑΕ και Ερασιτέχνης κάνετε κακό στην ομάδα!! Λήξτε το τώρα!! ΜΟΝΟ ΠΑΣ ρε...»\nΦιλικά με Ολυμπιακό Κέρκυρας ο Ερασιτέχνης ΠΑΣ\nΤετάρτη, 18 Σεπτέμβριος 2013 14:03\nΣειρά φιλικών αγώνων με τις ακαδημίες του Ολυμπιακού Κέρκυρας θα δώσουν την Κυριακή (22/9) τα τμήματα υποδομής του Ερασιτέχνη ΠΑΣ Γιάννινα στις εγκαταστάσεις του σωματείου στο Σταυράκι.\nΤο σχετικό δελτίου Τύπου του Ερασιτέχνη αναφέρει:\n"Τις ακαδημίες του Ολυμπιακού Κέρκυρας (Football Academy Ολυμπιακός Κέρκυρας) θα αντιμετωπίσουν την προσεχή Κυριακή 22 Σεπτεμβρίου στις εγκαταστάσεις του ερασιτέχνη ΠΑΣ ΓΙΑΝΝΙΝΑ τα τμήματα υποδομής του Σωματείου.\nΣυγκεκριμένα από τις 12 το μεσημέρι θα γίνουν διαδοχικά αναμετρήσεις στα δύο κεντρικά γήπεδα του σωματείου, των τμημάτων Παιδικό και Προπαιδικό, ενώ θα ακολουθήσουν αναμετρήσεις των τμημάτων juniors και Babini.\nΗ 100μελής αποστολή του παραρτήματος του Ολυμπιακού στην Κέρκυρα, θα ταξιδέψει αυθημερόν στην πόλη μας.\nΕν τω μεταξύ συνεχίζονται οι εγγραφές στα τμήματα υποδομής του ΠΑΣ ΓΙΑΝΝΙΝΑ, που θα δώσει το παρόν στα πρωταθλήματα της ΕΠΣΗΠ με οκτώ αγωνιστικές ομάδες.\nΓια περισσότερες πληροφορίες στον Διευθυντή του ποδοσφαιρικού τμήματος του ερασιτέχνη ΠΑΣ ΓΙΑΝΝΙΝΑ κ. Δημήτρη Στούκα, τηλ. 6973694163".\nΤον Ολυμπιακό Κέρκυρας φιλοξένησε ο Ερασιτέχνης ΠΑΣ (photos)\nΔευτέρα, 23 Σεπτέμβριος 2013 18:34\nΠερισσότεροι από 150 νεαροί ποδοσφαιριστές αλλά και 250 συνοδοί τους έζησαν το μεσημέρι της Κυριακής (22/9) μια ποδοσφαιρική πανδαισία στις εγκαταστάσεις του ερασιτέχνη ΠΑΣ Γιάννινα.\nΤέσσερις ομάδες του Ολυμπιακού Κέρκυρας, που είναι παράρτημα του Ολυμπιακού Πειραιώς, φιλοξενήθηκαν από τον ερασιτέχνη ΠΑΣ Γιάννινα και έδωσαν ισάριθμους αγώνες με τις ομάδες του ΠΑΣ.\nΣτο παιδικό ο ΠΑΣ επικράτησε 8-1, στο προπαιδικό είχαμε ισοπαλία 3-3, στην κατηγορία juniors ο Ολυμπιακός κέρδισε 2-1, όπως και στην κατηγορία babini 6-5.\nNα σημειωθεί ότι το Σάββατο στις εγκαταστάσεις η ομάδα juniors έπαιξε φιλικο με την Αρσεναλ την οποία κέρδισε 6-0, ενώ η προπαιδική ομάδα, επικράτησε στην Πεδινή επί της αντίστοιχης τοπικής ομάδας 2-1.\nΣε ανακοίνωηση του ο Ερασιτέχνης ΠΑΣ Γιάννινα ευχαριστεί τον τοπικό σύνδεσμο διαιτητών για την αφιλοκερδή παροχή των υπηρεσιών των διαιτητών που σφύριξαν τα παιχνίδια, όπως και το Σώμα Εθελοντών Σαμαρειτών που έδωσε το "παρών" στους αγώνες προσφέροντας πρόσθετη ασφάλεια στους νεαρούς παίκτες.\nΕν τω μεταξύ, ο Ερασιτέχνης ΠΑΣ Γιάννινα ανακοίνωσε την αύξηση των ομάδων που θα λάβουν μέρος στα πρωταθλήματα της Ενωσης Ποδοσφαιρικών Σωματείων Ηπείρου. Ετσι ο ΠΑΣ αντί για τέσσερις ομάδες που έπαιρναν μέρος στα πρωταθλήματα ως τώρα, για την αγωνιστική περίοδο 2013-2014 θα εκπροσωπηθεί από έξι ομάδες εκτός των τμημάτων babini, τις οποίες στο σύνολό τους, προπονούν μέλη του σωματείου.\nΣτην ομάδα γεννημένων το 1999 προπονητής είναι ο Γιώργος Οικονόμου.\nΣτην ομάδα γεννημένων το 2000 προπονητής είναι ο Νίκος Νίτας.\nΣτην ομάδα γεννημένων το 2001 προπονητής είναι ο Γιώργος Μουλαράς.\nΣτην ομάδα γεννημένων το 2002 προπονητής είναι ο Τάκης Στούκας.\nΣτην ομάδα γεννημένων το 2003 προπονητής είναι ο Αντώνης Δημητρίου.\nΣτην ομάδα γεννημένων το 2004 προπονητής είναι ο Αντώνης Δημητρίου.\nΣτις ομάδες babini προπονητής εξακολουθεί ο Μιχάλης Μπόλος.\nΠροπονητής τερματοφυλάκων συνεχίζει ο Βασίλης Σκανδάλης.\nΑγιασμός την Πέμπτη (3/10) στον Ερασιτέχνη ΠΑΣ Γιάννινα\nΤετάρτη, 02 Οκτώβριος 2013 23:30\nΤον καθιερωμένο αγιασμό των τμημάτων ποδοσφαίρου ενόψει της νέας αγωνιστικής περιόδου πραγματοποιεί το απόγευμα της Πέμπτης (03/10) στις 17.00 ο Ερασιτέχνης ΠΑΣ Γιάννινα στις εγκαταστάσεις του σωματείου στο Σταυράκι.\nΟ αγιασμός θα τελεστεί από τον Αρχιμανδρίτη της Ιεράς Μητροπόλεως Ιωαννίνων κ. κ. Χρυσόστομο.\nΟ Ερασιτέχνης ΠΑΣ Γιάννινα αύξησε στις 6 από τις 4 τις ομάδες των τμημάτων υποδομής του σωματείου που θα λάβουν μέρος στα παιδικά πρωταθλήματα εκτός των babini.\nΣτις ομάδες babini προπονητής είναι ο Μιχάλης Μπόλος.


Πρώτη καταχώρηση: Τρίτη, 19 Ιανουαρίου 2021, 17:28\nΓια τον σάλο που προκάλεσε η αποκάλυψη της Σοφίας Μπεκατώρου για τη σεξουαλική κακοποίηση που υπέστη σε νεαρή ηλικία, καθώς και για άλλα θέματα της αθλητικής επικαιρότητας μίλησε ο Λευτέρης Αυγενάκης στο Δημοτικό Ραδιόφωνο του Πειραιά «Κανάλι Ενα».\nΟ υφυπουργός Αθλητισμού τόνισε, μεταξύ άλλων, ότι η υπόθεση Μπεκατώρου αποκάλυψε στην ευρύτερη κοινωνία «την ομιχλώδη, βρομερή κατάσταση που έχει καλλιεργηθεί σε κάποιες -όχι όλες- αθλητικές ομοσπονδίες». Παράλληλα, μιλώντας για τη θέσπιση ορίων θητειών και ηλικίας στις διοικήσεις των ομοσπονδιών, υπογράμμισε ότι «δεχτήκαμε απίστευτη πίεση και λάσπη, με εντάσεις και ανακοινώσεις και επιθέσεις, αλλά καταφέραμε και περάσαμε αυτές τις διατάξεις».\nΟ υφυπουργός Αθλητισμού αναφέρθηκε επίσης στο Μητρώο Ερασιτεχνικών Σωματείων, σύμφωνα με το οποίο λειτουργούν πλέον απολύτως νόμιμα έως 4.500 σωματεία, ενώ ο αριθμός συνολικά αναμένεται να φτάσει περίπου στα 6.000. Επίσης, ο κ. Αυγενάκης στάθηκε και στον νόμο που ψηφίστηκε το Σεπτέμβριο του 2020 και αφορούσε ένα αίτημα 30 χρόνων των αθλητών για παρουσία και εκπροσώπησή τους στις διοικήσεις των ομοσπονδιών.\nΕρωτηθείς για το Ράλι Ακρόπολις, ο κ. Αυγενάκης δήλωσε «πολύ χαρούμενος γιατί μετά από 7-8 χρόνια το Ράλι Ακρόπολις επανήλθε στο καλεντάρι του WRC. Είμαστε πλέον σε στάση αναμονής για το 2021, καθώς είμαστε η πρώτη αναπληρωματική χώρα. Για το 2022 και το 2023 έχουμε ήδη «κλειδώσει» να διοργανώσουμε στη χώρα μας το Ράλι Ακρόπολις. Υπάρχει, όμως, μεγάλη πιθανότητα και μάλιστα είναι και θέμα ημερών, να έχουμε ευχάριστα νέα και για το 2021. Από πρώτη αναπληρωματική θέση να γίνουμε τακτικοί, πλέον, διοργανωτές μέσα στο 2021».\nΑναφερόμενος στις εκλογές στην Ελληνική Ποδοσφαιρική Ομοσπονδία, ο υφυπουργός επισήμανε πως «έχουν ωριμάσει οι συνθήκες ώστε να έχουμε μία υποψηφιότητα προέδρου της ΕΠΟ κοινής αποδοχής. Απομένει να ανταποκριθούν σε αυτό το σύνολο των εκλεκτόρων, το σύνολο των ανθρώπων που διαμορφώνουν τις καταστάσεις στις εκλογές της ΕΠΟ, που έχουν προγραμματιστεί μετά από νεότερη απόφαση για τα μέσα του Φεβρουαρίου και πάντα σύμφωνα με τον νόμο, στο πλαίσιο που έχουμε ορίσει».\nΤέλος, σε ό,τι αφορά στην επιστροφή των μικρών αθλητών στις προπονήσεις των ακαδημιών, ο κ. Αυγενάκης είπε ότι «οι ακαδημίες είναι ένα πολύ μεγάλο θέμα, σε συνάρτηση πάντα με τον ερασιτεχνικό αθλητισμό που μας απασχολούν πάρα πολύ, αλλά δεν είναι κάτι που μπορώ να απαντήσω με μία ημερομηνία, με ένα «ναι» ή με ένα «όχι». Είναι μία υπόθεση που εξελίσσεται με το γενικότερο πλάνο της αντιμετώπισης της πανδημίας και βεβαίως σύμφωνα με τις υποδείξεις των λοιμωξιολόγων. Προς το παρόν δεν έχω κάτι συγκεκριμένο να πω».\nΤελευταία ενημέρωση: Τρίτη, 19 Ιανουαρίου 2021, 17:39


Αντώνης Τσαλόπουλος: " Ο ΠΑΟΚ θα μείνει στους τέσσερις ξένους" - SalonicaNews\nO πρόεδρος του ΤΑΠ ΠΑΟΚ, Αντώνης Τσαλόπουλος, σχολίασε την κατάκτηση του Κυπέλλου Ελλάδας στην άφιξη των «ασπρόμαυρων» στη Θεσσαλονίκη. Αναλυτικά οι δηλώσεις του:Για την απουσία του από τη Ρόδο και την κατάκτηση του Κυπέλλου: Ήταν ένας από τους λόγους. Σημασία έχει η ομάδα να παίρνει τους τίτλους κι ας λείπω εγώ. Ήτανε μία καλή στιγμή για την ομάδα. Έδειξε τη δύναμη της. Εγώ αυτό που κρατάω είναι όχι τόσο ο τίτλος, το Κύπελλο δηλαδή, αλλά το ότι είδα την ομάδα να γίνεται μία γροθιά, αυτό ήταν που με ευχαρίστησε, με ικανοποίησε, είναι αυτό που χρειαζόταν για τη συνέχεια. Πιστεύω ότι θα πάμε ακόμα καλύτερα.\nΓια τη συνέχεια στη φοβερή πορεία του ΠΑΟΚ τα τελευταία χρόνια: Δεν είναι τυχαία η πορεία τα τελευταία χρόνια. Τα μυστικά μας δεν τα λέμε. Το μυστικό είναι ότι είμαστε μία οικογένεια, η διοίκηση, ο ΑΣ, το ΤΑΠ, παίκτες, προπονητές και μέσα από αυτό το δέσιμο βγαίνει αυτό το αποτέλεσμα και το ότι ποντάρουμε στην ελληνική ψυχή και καρδιά. Όσους ξένους αποφασίσει να έχει στο ελληνικό πρωτάθλημα η ΕΣΑΠ ο ΠΑΟΚ θα μείνει στους 4 ξένους, όλοι οι άλλοι, 10 παίκτες θα είναι ελληνόπουλα.


H Ryanair "κατεβάζει" τις δωρεάν βαλίτσες από τα αεροπλάνα της - Fpress.gr\nH Ryanair "κατεβάζει" τις δωρεάν βαλίτσες από τα αεροπλάνα της\nΜε χρέωση από τον Νοέμβριο η μεταφορά αποσκευών έως και 10 κιλά - Πόσα θα πληρώνουν οι επιβάτες\nΜια χειραποσκευή που θα χωράει κάτω από το μπροστινό κάθισμα και αυτό είναι όλο. Όποιος θέλει να μεταφέρει και επιπλέον βαλίτσα εντός του αεροσκάφους θα πληρώνει. Αυτό ανακοινώνει η αεροπορική εταιρεία Ryanair η οποία, όπως υποστηρίζει, δεν αποσκοπεί σε επιπλέον έσοδα αλλά στο να... περιορίσει τις καθυστερήσεις που προκαλούν οι τακτοποιήσεις των χειραποσκευών.\nΣύμφωνα με το νέο κανονισμό που θα τεθεί σε εφαρμογή από το Νοέμβριο, οι επιβάτες θα επιτρέπεται να έχουν μαζί τους μια «μικρή προσωπική τσάντα» την οποία θα τοποθετούν κάτω από το μπροστινό τους κάθισμα. Ωστόσο, εάν επιθυμούν να μεταφέρουν και μια χειραποσκευή μεσαίου μεγέθους τότε αυτό θα γίνεται μόνο επί πληρωμή και το κόστος θα είναι από έξι έως δέκα ευρώ.\nΗ εταιρεία αναφέρει ότι οι καθυστερήσεις που παρατηρούνταν καθώς οι επιβάτες μετέφεραν πολλές αποσκευές είναι ο λόγος που την οδήγησε στη συγκεκριμένη αλλαγή πολιτικής. Σημειώνει επίσης ότι δεν αναμένει να έχει επιπλέον έσοδα από αυτή τη νέα πρακτική καθώς η χρέωση για την αποσκευή βάρους έως δέκα κιλών είναι και πάλι χαμηλότερη από το κόστος χρέωσης μιας κανονικής αποσκευής. Τέλος, αναφέρει ότι θα επιτρέπονται πλέον βαλίτσες μεγαλύτερου μεγέθους είτε πρόκειται για χειραποσκευή είτε όχι.\nΑπεργία στη Ryanair στις 22,23 Αυγούστου και 2,3 Σεπτέμβρη\nΕξαγορά της Fitbit από την Google: Γιατί ανησυχεί η Ευρωπαϊκή Επιτροπή


Leonardo Hotel Frankfurt City Center, Φρανκφούρτη | Hotels.com\nLeonardo Hotel Frankfurt City Center, Φρανκφούρτη, Hessen, ΓερμανίαΠροορισμός\nComfort Τρίκλινο Δωμάτιο - Δωμάτιο επισκεπτών. Εικόνα 1 από 43.\n1 / 43Comfort Τρίκλινο Δωμάτιο - Δωμάτιο επισκεπτών\n7,8.Καλό.189 επαληθευμένα σχόλια πελατών Hotels.comΌλα τα σχόλιά μας προέρχονται από πραγματικούς πελάτες που έχουν μείνει στο κατάλυμα.\nΜουσείο Staedel - 10 λεπτά περπάτημα\nMünchener Straße 59, Φρανκφούρτη, 60329, HE, Γερμανία\nΠροσφέρει το Leonardo Hotel Frankfurt City Center δωρεάν ακύρωση και πλήρη επιστροφή χρημάτων;\nΝαι, το Leonardo Hotel Frankfurt City Center έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Leonardo Hotel Frankfurt City Center;\nΠροσφέρεται στάθμευση στον χώρο του καταλύματος (Leonardo Hotel Frankfurt City Center);\nΕπιτρέπονται κατοικίδια σε αυτό το κατάλυμα (Leonardo Hotel Frankfurt City Center);\nΝαι, το κατάλυμα φιλοξενεί κατοικίδια. Ισχύει χρέωση ύψους 15.00 EUR ανά κατοικίδιο, ανά διανυκτέρευση. Τα ζώα υπηρεσίας εξαιρούνται από την καταβολή τελών.\nΠοιες ώρες πραγματοποιείται το check-in και το check-out σε αυτό το κατάλυμα (Leonardo Hotel Frankfurt City Center);\nΥπάρχουν εστιατόρια σε αυτό το κατάλυμα (Leonardo Hotel Frankfurt City Center) ή στη γύρω περιοχή;\nΝαι. Μερικά κοντινά εστιατόρια είναι τα εξής: Coffee Fellows (3 λεπτά με τα πόδια), Bayram (3 λεπτά με τα πόδια) και Thai Fun (3 λεπτά με τα πόδια).\nΥπάρχει καζίνο στον χώρο αυτού του καταλύματος (Leonardo Hotel Frankfurt City Center);\nMohamed, Επαγγελματικό ταξίδι 2 διανυκτερεύσεων, Μαρ 5, 2020\nBHUSHAN, Επαγγελματικό ταξίδι 1 διανυκτέρευσης, Φεβ 2, 2020\nSalimO., Επαγγελματικό ταξίδι 2 διανυκτερεύσεων, Ιαν 23, 2020\nTim, Ταξίδι 2 διανυκτερεύσεων, Δεκ 16, 2019\nΟικογενειακό ταξίδι 2 διανυκτερεύσεων, Νοε 9, 2019\ngloria, Ταξίδι 1 διανυκτέρευσης, Οκτ 1, 2019\nAlvaro, Επαγγελματικό ταξίδι 2 διανυκτερεύσεων, Σεπ 22, 2019


Σελίδα προφίλ του/της mariasol | ask4food\nΠηγα κι εγω στο τσιφλικ μπαχτσε. Εξαιρετικο φαγητο. Ειδικα το εκμεκ κοτοπουλου. Εξαιρετικο.Το σερβις αθλιο. Ποσες φορες πρεπει να ζητησεις κρασι η κατι αλλο για να στο φερουν? Και σε ποσα ατομα? Ε μετα την τριτη δεν τα ξαναζητησαμε. Δεν ερχονταν τιποτα. Ειδικα αν το ζητουσαμε απο εναν ψηλο μελαχρινο κυριο.\nTo τραπεζι ηταν πολυ καλο. Με το που καθισαμε ομως μας ζητησαν να το μετακινησουμε και ν'αλλαξουμε τη θεση της μιας καρεκλας προκειμενου να περνουν οι σερβιτοροι. Αφου μπηκαμε, ειδαμε και καθισαμε επαναλαμβανω. Δηλαδη πριν μπουμε δεν ενοχλουσε κλεινοντας τον διαδρομο?. Καθομασταν μπροστα απ'την ορχηστρα. Σχεδον μεσα σε αυτη.\nΦυσικα δεν σταυρωσαμε κουβεντα απο την υπερβολικη φασαρια μιας και ημασταν μεσα στην ορχηστρα. Αντιθετως ενας εκνευρισμος δημιουργηθηκε σε ολη την παρεα. Τελος, 5 ατομα για 6 πιατα και 2 κιλα κρασι, πληρωσαμε 11 ευρω το ατομο.


Τυρμπάν - Ruby Skye 0783 Εμπριμέ - KDG Hair Boutique\nΤυρμπάν – Ruby Skye 0783 Εμπριμέ\nΚωδικός προϊόντος: TBN.CH.3034-0783\nΤυρμπάν – Ruby Skye 0783 Εμπριμέ ποσότητα\nΤο πολύ όμορφο τυρμπάν Ruby Skye είναι κατασκευασμένο από ελαφριά υλικά που αναπνέουν και αυτό το κάνει ιδανικό να φορεθεί ακόμη και σε πολύ υψηλές θερμοκρασίες. Η εμφάνιση του τυρμπάν είναι ανάλαφρη και καλοκαιρινή, με το δαντελένιο του ύφασμα σε χρώματα εμπνευσμένα από το Βlue Μissoni. Περιμετρικά έχει λεπτές πιέτες οι οποίες δημιουργούν ένα διακριτικό και κομψό όγκο.\nΤο λεπτό δαντελένιο ύφασμα και η επένδυση του από bamboo viscose προσφέρουν άνεση. Μπορεί να φορεθεί από όλες τις γυναίκες αλλά είναι ιδιαίτερα αγαπητό από γυναίκες που έχουν χάσει τα μαλλιά τους από χημειοθεραπεία ή κάποιου τύπου αλωπεκία.\n-Ύφασμα που αναπνέει και μεταφέρει την υγρασία\n-Πολύ άνετο στη χρήση\n– Επένδυση 95% bamboo viscose + 5% spandex


Ποια είναι η πρωταρχική αιτία της ύπαρξης του σύμπαντος; - NGradio.gr\nΠοια είναι η πρωταρχική αιτία της ύπαρξης του σύμπαντος;\nΣ’ αυτό το ερώτημα οι κοσμολόγοι δεν έχουν δώσει ακόμα τελική απάντηση. Ας δούμε λοιπόν, όλες τις πιθανότητες για το “είδος” τού σύμπαντος στο οποίο κατοικούμε.\n1. Αν το σύμπαν έχει αρχή, (και κατ’ επέκτασιν έχει αρχή κι ο χωροχρόνος), τα πράγματα είναι απλούστερα. Τότε, χρειάζεται για την ύπαρξή του μια πρώτη αιτία, κάτι που να του δώσει ύπαρξη από την ανυπαρξία.\nΧαρακτηριστικό τού μηδενός και τής ανυπαρξίας, είναι η έλλειψη οποιουδήποτε πράγματος, ακόμα και η έλλειψη αιτίας. Αν λοιπόν το σύμπαν “κάποτε” δεν υπήρχε, δεν μένει παρά να δεχθούμε ότι υπάρχει κάποια πρώτη αιτία εκτός χωροχρόνου, που να το έφερε σε ύπαρξη.\nα. Το ανακυκλούμενο\nα. Αν το σύμπαν μας είναι ανακυκλούμενο, αν δηλαδή συνεχώς διαστέλλεται και συστέλλεται, πάλι χρειάζεται μία αιτία για την κάθε διαστολή. Αν δηλαδή συστέλλεται εξ’ αιτίας της βαρύτητας, τότε χρειάζεται μία τεράστια εξωτερική δύναμη που να το κάνει να υπερνικήσει τη βαρύτητα της τεράστιας μάζας του, και να διασταλεί εκ νέου. Πάλι δηλαδή πρέπει να καταφύγουμε στην πρώτη αυτή αιτία, που ονομάσαμε Θεό. Αυτή όμως η υπόθεση, έχει αποδειχθεί πρόσφατα εσφαλμένη, καθώς οι έρευνες πρόσφατα, (2 Απριλίου 2001), απέδωσαν το συμπέρασμα ότι το σύμπαν μας είναι ανοικτό, δηλαδή θα διαστέλλεται για πάντα. Αυτό με τη σειρά του σημαίνει ότι δεν είναι παλλόμενο ή ανακυκλούμενο.\nΣυγκεκριμένα, ο Μάικλ Τέρνερ, αστρονόμος του Πανεπιστημίου του Σικάγο δήλωσε σε επιστημονική σύσκεψη στα κεντρικά γραφεία της NASA.: «Για εβδομήντα ολόκληρα χρόνια οι αστρονόμοι και οι κοσμολόγοι πίστευαν ότι ναι μεν το σύμπαν διαστέλλεται, αλλά η ταχύτητα διαστολής του κάποια στιγμή στο απώτερο μέλλον θα ελαττωθεί. Το ερώτημα ήταν πότε. Τώρα όμως, μετά την ανακάλυψη της μεγάλης απόστασης του υπερκαινοφανούς αστέρα 1997ff, αποδείξαμε ότι όχι μόνο το σύμπαν συνεχίζει να διαστέλλεται, αλλά και ότι η ταχύτητά του όλο και αυξάνεται αντί να μειώνεται».\nβ. Αν πάλι το σύμπαν μας είναι μία μικρή “φυσαλίδα” ενός πληθωρισμικού υπερσύμπαντος, θα μπορούσε να είναι ένα από τα άπειρα συνεχώς γεννώμενα και εξαφανιζόμενα σύμπαντα κάθε τύπου, που το κάθε ένα από αυτά, έχει την αιτία του σε ένα άλλο “προγονικό” του σύμπαν, και που ίσως γίνει αιτία της ύπαρξης ενός νέου σύμπαντος. Σε ένα τέτοιο σύμπαν, μερικοί δεν βλέπουν το λόγο γιατί θα έπρεπε να αναζητήσουν κάποια άλλη αιτία έξω απ’ αυτό το υπερσύμπαν, αν και πάλι θα μπορούσε να υπάρχει η άλλη αιτία που ονομάσαμε Θεό.\nΚαι πάλι όμως, εδώ το μόνο που κατορθώνεται, είναι να περιπλακεί, και να μετατεθεί το πρόβλημα. Και πάλι, παραμένει το ερώτημα: “Ποια η αιτία ύπαρξης αυτού τού υπερσύμπαντος;”\nΗ πρώτη δημιουργός αιτία λοιπόν, είναι “άκτιστη” καθ’ ότι άτρεπτη, και όλα τα παράγωγά της, είναι “κτίσματα”. Η πρώτη αιτία έξω από το χωροχρόνο είναι ο Θεός, και όλα τα άλλα που υπόκεινται σε νόμους, είναι τα κτίσματα.\nΚαι ποια είναι η αιτία ύπαρξης αυτής τής “πρώτης αιτίας”;\nΑυτό είναι το πρώτο ερώτημα που έρχεται στη σκέψη. Όμως, εδώ τα πράγματα είναι διαφορετικά. Ας μην ξεχνάμε ότι έχουμε μιλήσει για τριών ειδών καταστάσεις: 1. Της ανυπαρξίας, 2. τού κτιστού, 3. τού ακτίστου.\nΤο χαρακτηριστικό τού “ακτίστου” όμως, είναι η έλλειψη μεταβολής, (μια και δεν υπόκειται σε νόμους τού χωροχρόνου), και συνεπώς η έλλειψη οποιασδήποτε εξωτερικής αιτίας ύπαρξης.\nΗ κατάσταση της ανυπαρξίας, ουδέποτε υπήρξε, μια και ακόμα και χωρίς την ύπαρξη τού σύμπαντος, υπήρξε αυτή η πρώτη αιτία που ονομάζουμε Θεό. Έτσι, στην πραγματικότητα που ζούμε, υπάρχουν δύο ειδών “οντότητες”: Οι κτιστές, και το άκτιστο.\nΜα αν το άκτιστο έχει ως “χαρακτηριστικό” του την ατρεψία, ή οποιοδήποτε άλλο χαρακτηριστικό, δεν σημαίνει αυτό ότι δεσμεύεται απ’ το χαρακτηριστικό του; Το να χαρακτηρίζει δηλαδή κάτι τη φύση τού ακτίστου, δεν σημαίνει ότι και το άκτιστο διέπεται από νόμους;\nΩς εδώ, μιλήσαμε κυρίως για την πρώτη αιτία, ή για το άκτιστο, ως για κάποιο άψυχο αντικείμενο, ώστε να προσεγγίσουμε την έκφραση: “ανωτέρα δύναμη”, που χρησιμοποιούν πολλοί για να αποφύγουν την παραδοχή ενός “προσωπικού Θεού”. Τώρα όμως, γίνεται αναγκαίο να μιλήσουμε για το άκτιστο, ως για έναν προσωπικό Θεό.\nΕίδαμε στα παραπάνω, ότι για να υπάρξει η κτίση, προϋποθέτει μια άκτιστη πρώτη αιτία. Είδαμε επίσης, ότι η πρώτη αυτή αιτία για να μην χρειάζεται μια άλλη πρώτη αιτία, πρέπει να μην δεσμεύεται από τίποτα έξω απ’ αυτήν, ούτε ακόμα από τα χαρακτηριστικά τού ακτίστου. Επειδή όμως και το άκτιστο έχει κάποια “χαρακτηριστικά”, είμαστε υποχρεωμένοι να δεχθούμε, ότι τα “χαρακτηριστικά” αυτά, δεν είναι δεσμευτικά τού ακτίστου, αλλά είναι χαρακτηριστικά συμβατά με την ελεύθερη βούληση τού Θεού.\nΟλοσυνείδηση και το Βασίλειο του Θεού\nΗ ΟΛΟΣΥΝΕΙΔΗΣΗ (η Ολική, η Ολόκληρη, η Ακέραιη, η Πλήρης Συνείδηση) είναι η ΜΙΑ ΚΑΙ ΜΟΝΑΔΙ-ΚΗ ΣΥΝΕΙΔΗΣΗ, εντός της Οποίας και δια της Οποίας είναι ΔΥΝΑΤΗ κάθε «υποκειμενική» και «αντικειμενική» κατάσταση. Κάθε Συνείδηση είναι ΑΥΤΗ Η ΜΙΑ ΣΥΝΕΙΔΗΣΗ. Η εμμονή στην «διαφοροποίηση» οδηγεί στην «χωριστικότητα», στην «ατομικότητα», οδηγεί στην «σχετική», πλασματική πραγματικότητα. Η απόρριψη της «ατομικότητας», της «χωριστικότητας», της «διαφοροποίησης», μας «επαναφέρει» στην ΜΙΑ ΚΑΙ ΜΟΝΑΔΙΚΗ ΣΥΝΕΙΔΗΣΗ, στην ΑΠΟΛΥΤΗ ΠΡΑΓΜΑΤΙΚΟΤΗΤΑ. […]


Μηχανοργάνωση του Ειρηνοδικείου Αθηνών. Πρόταση του ΔΣΑ για άμεση αντιμετώπιση των σοβαρών προβλημάτων ~ ΤΣΟΥΝΑΜΙ\nΜηχανοργάνωση του Ειρηνοδικείου Αθηνών. Πρόταση του ΔΣΑ για άμεση αντιμετώπιση των σοβαρών προβλημάτων\n2/24/2015 04:44:00 μ.μ. Δελτιο τυπου No comments\nΤο σοβαρό πρόβλημα της έλλειψης μηχανοργάνωσης σε πολλούς τομείς και διαδικασίες του Ειρηνοδικείου Αθηνών, θέτει με επιστολή του προς τον Υπουργό Δικαιοσύνης Ν. Παρασκευόπουλο και την Πρόεδρο του Τριμελούς Συμβουλίου Διεύθυνσης του Ειρηνοδικείου κ. Μαρία Μπαμπάνη, ο Πρόεδρος του Δικηγορικού Συλλόγου της Αθήνας, Βασίλης Αλεξανδρής.


Μοτέλ με 2 εστιατόρια, κοντά σε Θεατρικό Εστιατόριο Dolly Parton's Stampede Dinner Attraction\n1 - Outback Roadhouse Motel & Suites, Μπράνσον\n2 - Outback Roadhouse Motel & Suites, Μπράνσον, Δωμάτιο επισκεπτών\n3 - Outback Roadhouse Motel & Suites, Μπράνσον, Δωμάτιο επισκεπτών\n4 - Outback Roadhouse Motel & Suites, Μπράνσον, Standard Δωμάτιο, 1 Queen Κρεβάτι, Μη Καπνιστών, Δωμάτιο επισκεπτών\n5 - Outback Roadhouse Motel & Suites, Μπράνσον, Standard Δωμάτιο, 2 Queen Κρεβάτια, Μη Καπνιστών, Δωμάτιο επισκεπτών\n6 - Outback Roadhouse Motel & Suites, Μπράνσον, Standard Δωμάτιο, 1 Queen Κρεβάτι, Καπνιστών, Περιοχή καθιστικού\n7 - Outback Roadhouse Motel & Suites, Μπράνσον, Εξωτερικός χώρος\n8 - Outback Roadhouse Motel & Suites, Μπράνσον, Γεύματα σε εξωτερικό χώρο\n9 - Outback Roadhouse Motel & Suites, Μπράνσον, Εξωτερικός χώρος ξενοδοχείου\n10 - Outback Roadhouse Motel & Suites, Μπράνσον, Lounge ξενοδοχείου\n11 - Outback Roadhouse Motel & Suites, Μπράνσον, Μπαρ ξενοδοχείου\n12 - Outback Roadhouse Motel & Suites, Μπράνσον, Εστιατόριο\n13 - Outback Roadhouse Motel & Suites, Μπράνσον, Εστιατόριο\n14 - Outback Roadhouse Motel & Suites, Μπράνσον, Εστιατόριο\n15 - Outback Roadhouse Motel & Suites, Μπράνσον, Ρεσεψιόν\n16 - Outback Roadhouse Motel & Suites, Μπράνσον, Μπιλιάρδο\n17 - Outback Roadhouse Motel & Suites, Μπράνσον, Εξωτερικός χώρος\n18 - Outback Roadhouse Motel & Suites, Μπράνσον, Εξωτερικός χώρος\n19 - Outback Roadhouse Motel & Suites, Μπράνσον, Πρόσοψη ξενοδοχείου\n20 - Outback Roadhouse Motel & Suites, Μπράνσον, Lounge ξενοδοχείου\n21 - Outback Roadhouse Motel & Suites, Μπράνσον, Lounge ξενοδοχείου\n22 - Outback Roadhouse Motel & Suites, Μπράνσον, Εστιατόριο\n23 - Outback Roadhouse Motel & Suites, Μπράνσον, Γεύματα\n24 - Outback Roadhouse Motel & Suites, Μπράνσον, Εστιατόριο\n25 - Outback Roadhouse Motel & Suites, Μπράνσον, Εξωτερικός χώρος ξενοδοχείου\n26 - Outback Roadhouse Motel & Suites, Μπράνσον, Πρόσοψη ξενοδοχείου\n27 - Outback Roadhouse Motel & Suites, Μπράνσον, Είσοδος ξενοδοχείου\n28 - Outback Roadhouse Motel & Suites, Μπράνσον, Εξωτερικός χώρος\nΜουσείο Τιτανικού - 2,6 χλμ.\nBranson Landing (πάρκο) - 4,3 χλμ.\nΛίμνη Table Rock Lake - 7 χλμ.\nΘεατρικό Εστιατόριο Dolly Parton's Stampede Dinner Attraction - 1 χλμ.\nΕμπορικό Συγκρότημα Tanger Outlets - 1,4 χλμ.\nWhite Water (θεματικό πάρκο) - 3,5 χλμ.\nΣάιτ εντ Σάουντ Θίατρ - 4,6 χλμ.\nBranson Convention Center (συνεδριακό κέντρο) - 5,1 χλμ.\nΣίλβερ Ντόλαρ Σίτι - 12,6 χλμ.\nΑίθουσα Μουσικής Grand Country Music Hall - 0,3 χλμ.\nΑπό 145 σχόλια\nΔεν υπάρχει ρεσεψιόν σε αυτό το κατάλυμα. Η ρεσεψιόν σε αυτό το κατάλυμα δεν είναι ανοιχτή πέραν του καθιερωμένου ωραρίου. Οι επισκέπτες που θα φτάνουν αργά θα πρέπει να περιμένουν μέχρι το επόμενο πρωί, για να κάνουν check-in. Αν έχετε σκοπό να φτάσετε μετά τις 10 μ.μ. επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Οι επισκέπτες με προγραμματισμένη άφιξη εκτός των κανονικών ωρών check-in θα πρέπει να επικοινωνήσουν με αυτό το κατάλυμα εκ των προτέρων, για να κανονίσουν το check-in. Επικοινωνήστε με το γραφείο, χρησιμοποιώντας τα στοιχεία στην επιβεβαίωση που λάβατε μετά την κράτηση.\nΣυνεχίστε την αναζήτηση για Branson


Επ. 22: Πάρις Ρούπος\nΜικρός ήθελε να γίνει αρχαιολόγος, επειδή έβλεπε Indiana Jones, αλλά τον κέρδισε η σκηνή. Έχει σαν παιδιά του τα πράγματα που τον ταράζουν στην χώρα και ήρθε στο Ποια Γέλασε για να κεράσει «αρνητισμό και απαισιοδοξία». Τον ενοχλεί ο συντηρητισμός και τα ταμπού και πιστεύει ότι το stand up είναι εδώ για να λέει αλήθειες. Η χειρότερη στιγμή στη σκηνή ήταν όταν πήγε να παίξει σε ένα μαγαζί και μια κοπέλα που είχε γενέθλια δεν τον άφηνε να παίξει. Δεν είναι αρνητικός να κάνει τηλεόραση, αλλά πιστεύει ότι η τηλεόραση είναι αρνητική προς αυτόν. Θεωρεί τα πάρτι στις πλατείες μια εξέλιξη της κατάστασης που βιώνουμε και είναι έτοιμος να ανέβει οπουδήποτε για να πει τα κείμενά του, μετά από έναν χρόνο απραγίας.


Επισκευή iPhone 6S Plus - ired.gr\n35 € 15 λεπτά 1 έτος\nΑλλαγή πίσω όψης iPhone 6s Plus\n70 € 90 λεπτά Ερώτηση\nΕπισκευή βάση φόρτισης – μικρόφωνο – jack cable iPhone 6S Plus\n39 € 20 λεπτά Ερώτηση\n37 € 30 λεπτά Ερώτηση\nΕπισκευή μπροστινής κάμερας (Facetime) iPhone 6s Plus\n39 € 30 λεπτά Ερώτηση\n53 € 30 λεπτά Ερώτηση\n64 € 30 λεπτά Ερώτηση\nΕπισκευή power, volume, silent button iPhone 6s Plus\n36 € 20 λεπτά Ερώτηση\nΕπισκευή home button iPhone 6s Plus\n36 € 30 λεπτά 1 έτος\nΕπισκευή power button cable iPhone 6s Plus\n36 € 20 λεπτά 1 μήνας\n20 € 10 λεπτά Ερώτηση\nΕπισκευή SIM card reader iPhone 6s Plus\n53 € 1 ημέρα Ερώτηση\nΕπισκευή ηχείου iPhone 6s Plus\n36 € 30 λεπτά Ερώτηση\nΕπισκευή δόνησης iPhone 6s Plus\nΕπισκευή volume, silent cable iPhone 6s Plus\nΕπισκευή κεραίας Wi-Fi iPhone 6s Plus\nΆμεση επισκευή iPhone 6s Plus. Εγγύηση σε κάθε service, μόλις σε 20 λεπτά, και στα 9 εργαστήρια ired στην Αττική.\nΕπισκευή iPhone 6s Plus με εγγύηση καλής λειτουργίας\nΑν αναζητάτε ποιοτικές επισκευές για το iPhone 6s Plus σας και όχι μόνο, τότε επισκεφτείτε τα πρωτοπόρα εργαστήρια ired. Το τμήμα προμηθειών μας επιλέγει ανταλλακτικά με γνώμωνα την υψηλή ποιότητα και τα άριστα αποτελέσματα. Η τεχνική μας ομάδα διαθέτει όλη την απαραίτητη τεχνογνωσία και πολύχρονη εμπειρία στις επισκευές iPhone, ώστε να είναι σε θέση να επιλύσει οποιοδήποτε πρόβλημα αντιμετωπίζετε με τη συσκευή σας.\nΣτα ired σας προσφέρουν τεχνική υποστήριξη όπως:\nΑλλαγή οθόνης LCD και digitizer\nΌλες οι επισκευές πραγματοποιούνται σε εξειδικευμένους και άρτια εξοπλισμένους χώρους, που εγγυώνται άριστα αποτελέσματα.\nΓνώση του αντικειμένου και πολύπειρη τεχνική ομάδα\nΗ Apple κατασκευάζει τις συσκευές της με τέτοιο τρόπο ώστε η επισκευή να είναι μια απαιτητική και πολύπλοκη διαδικασία. Κάτι τέτοιο, ανεβάζει πολύ ψηλά τον πήχη, απαιτώντας υψηλού επιπέδου τεχνικές γνώσεις, κάτι που διαθέτουν όλοι οι τεχνικοί που συνεργάζονται μαζί μας. Οι ηλεκτρονικοί μας είναι γνώστες του αντικείμενου και έχουν στο ενεργητικό τους χιλιάδες επισκευές iPhone, γεγονός που τοποθετεί τα ired στην κορυφή των επισκευών iPhone.\nΕπιλέγουμε πάντα με πολύ προσοχή τα ανταλλακτικά που θα χρησιμοποιήσουμε. Τα κριτήρια μας είναι εξαιρετικά αυστηρά και έχουν σχέση με την απόδοση και την ποιότητα των υλικών. Σε κάθε επισκευή iPhone 6s Plus, τα ανταλλακτικά που αντικαθιστούν τα ελαττωματικά εξαρτήματα είναι κορυφαία ποιότητας και συνοδεύονται με εγγύηση καλής λειτουργίας.\nΕργασία με εγγύηση\nΣτα ired, προσφέρουμε εγγύηση για όλες τις επισκευές χάρη στις υψηλού επιπέδου τεχνικές γνώσεις και τα κορυφαία ανταλλακτικά. Μη διστάσετε να μας εμπιστευτείτε για οποιαδήποτε επισκευή iPhone 6s Plus. Θα είμαστε δίπλα σας για οποιαδήποτε απορία, καθ’ όλη τη διάρκεια της διαδικασίας επισκευής.\nΑν δεν έχετε τη δυνατότητα να έλθετε αυτοπροσώπως στα καταστήματα μας, λόγω απόστασης ή φόρτου εργασίας, σας προσφέρουμε δωρεάν μεταφορά της συσκευής σας μέσω courier. Αποστείλετε σήμερα κιόλας το iPhone 6s Plus, για έλεγχο και επισκευή, από όποιο μέρος της Ελλάδας κι αν βρίσκεστε.


Το "αντίο" ενός Τιτάνα! - Sportdog.gr - Αθλητικά Νέα | Ειδήσεις | Sport\n18/06/11 - 00:15\nΤο "αντίο" ενός Τιτάνα!\nΌ,τι και να πούμε για τον Μαρτίν Παλέρμο είναι λίγο. Εμβληματική φιγούρα της Μπόκα Τζούνιορς και του αργεντίνικου ποδοσφαίρου, "μάτωσε" τα αντίπαλα δίχτυα άπειρες φορές και τελικά αποφάσισε να "κρεμάσει" τα παπούτσια του μπροστά στο κοινό στο οποίο μεγαλούργησε.\nΔιαβάστε για την ξεχωριστή πορεία του "Τιτάνα" μέσα στα γήπεδα...\nΜαθητής στη σχολή των… φοιτητών\nΤο γονίδιο της μπάλας υπήρχε στο DNA του. Ο παππούς του, Ενρίκε Παλέρμο, υπήρξε ποδοσφαιριστής σε τοπική ομάδα της περιοχής. Κι αν την αγάπη του για τη "στρογγυλή θεά" την κληρονόμησε από τον παππού, τότε σίγουρα την αγωνιστικότητα και το πείσμα τα πήρε από τον πατέρα του.\nΟ μπαμπάς Παλέρμο, υπήρξε πρωτοστάτης στον αγώνα των συνδικαλιστών κατά των ιδιωτικοποιήσεων που εφάρμοζε το ΔΝΤ στην Αργεντινή των ‘90s, και ο μεγαλωμένος με στερήσεις Μαρτίν, δεν θα το ξέχναγε ποτέ.\nΠιτσιρικάκι ακόμα εντάχθηκε στο καμάρι της πόλης Πλάτα, την Εστουδιάντες, όπου στις παιδικές κατηγορίες ξεκίνησε σαν τερματοφύλακας, πριν αποδεχθεί την πρόσκληση της ομάδας Club For Ever. Εκεί συμβαίνουν δύο κομβικά σημεία για την μετέπειτα πορεία του. Ο προπονητής του Αλφρέδο Γκαρσία τον τοποθετεί στη κορυφή της επίθεσης, και ο νεαρός Μαρτίν τον δικαιώνει απόλυτα "βομβαρδίζοντας" τις αντίπαλες εστίες. Ταυτόχρονα, γνωρίζεται με τους δίδυμους αδερφούς Στσελότο, συμπαίκτες του αργότερα στη Μπόκα, αλλά εκείνη την περίοδο ορκισμένοι εχθροί, αφού τα αδέρφια παίζουν στην μισητή συμπολίτισσα Χιμνάσια.\nΟ έφηβος Μαρτίν Παλέρμο\nΤο ’85 επιστρέφει στην Εστουδιάντες όπου και σαρώνει τις διακρίσεις με την ομάδα Παίδων, υπό την καθοδήγηση του "Μπότσα" Φλόρες, παλιού παίκτη των "pinchas". Όσο μεγαλώνει τόσο αναδεικνύεται το δολοφονικό του ένστικτο, με αποκορύφωμα τους τελικούς Νέων με τη Χιμνάσια των Στσελότο, όπου τα πολύτιμα γκολ του Παλέρμο επέτρεψαν στην Εστουδιάντες να πάρει τον τίτλο στα πέναλτι.\nΤο ντεμπούτο του με την αντρική ομάδα ήρθε σε ηλικία 18 ετών, τον Ιούλιο του 1992 στη "λευκή" ισοπαλία με τη Σαν Λορένσο. Η καθιέρωση στην πρώτη ομάδα δεν ήταν εύκολη υπόθεση, με τους προπονητές να μην τον εμπιστεύονται και τους φιλάθλους να τον θεωρούν αδέξιο. Ο υποβιβασμός της Εστουδιάντες το ’94 δεν βοήθησε την εξέλιξη του και την επόμενη σεζόν βρίσκεται μια ανάσα από το να μετακομίσει στην Ατλέτικο του Τουκουμάν, με το deal να χαλάει για 20.000 δολάρια!\nΟ Μαρτίν ήταν απογοητευμένος και χωρίς μεγάλες προσδοκίες. Ωστόσο, η επιτυχία με την αποτυχία είναι πολλές φορές όμορες, και η μεταβατική περίοδος που διανύει ο σύλλογος, αναγκάζει τον κόουτς Ντανιέλ Κόρδομπα να δώσει ευκαιρίες στους "πεινασμένους" νεαρούς Μπόσιο, Βερόν και Παλέρμο.\nΟ "Loco"(τρελός, το πρώτο του παρατσούκλι) πραγματοποιεί ένα εξαιρετικό Clausura το 1996, τερματίζοντας στη δεύτερη θέση του πίνακα των σκόρερ, με 11 τέρματα.\nΚορυφαία στιγμή της καριέρας του στην Εστουδιάντες, αποτελεί το ματς με τη Ρίβερ στο Clausura της επόμενης χρονιάς. Ο Παλέρμο κάνει άνω κάτω την άμυνα των πρωταθλητών και σημειώνει 2 γκολ στο επιβλητικό 4-1 μέσα στο “Μονουμεντάλ”, κάτι που θα γινόταν αγαπημένη του συνήθεια στο μέλλον, απέναντι στους “millionarios”.\nΗ μεταγραφή μέσω Ντιέγκο\nΤα πολλά οικονομικά προβλήματα της Εστουδιάντες την αναγκάζουν να προσφύγει στην προσφιλή τακτική των συλλόγων της χώρας, δηλαδή στις πωλήσεις "αστεριών". Η Μπόκα αρπάζει την ευκαιρία, κατόπιν εντολής του Μαραντόνα που πάντα θα εκτιμούσε την αξία του Παλέρμο, και τον αποκτά το καλοκαίρι του 1997. Μαζί έρχονται και οι άσπονδοι "εχθροί" του από τα ντέρμπι της Εστουδιάντες με τη Χιμνάσια, οι αδερφοί Στσελότο πάλι με προτροπή Ντιέγκο.\nΣτο "Μπομπονέρα" θα συναντήσει τα σούπερ ταλέντα Μπατάλια και Ρικέλμε, τον γερόλυκο Κανίγια καθώς και τον ίδιο το Μαραντόνα. Παρ΄ όλο που δυσκολεύεται να βρει τα πατήματά του πετυχαίνει 8 τέρματα στο Apertura, το ένα από αυτά στο ντέρμπι με τη Ρίβερ και λίγους μήνες αργότερα, έρχεται ο άνθρωπος που ο Παλέρμο χαρακτηρίζει "ποδοσφαιρικός μου πατέρας", και θα άλλαζε την πορεία του Μαρτίν αλλά και ολόκληρου του συλλόγου της Μπόκα: ο Κάρλος Μπιάντσι.\nΟ «πατέρας», και η χρυσή εποχή\nΠαρέλαβε μια ομάδα που είχε να πάρει 6 χρόνια τίτλο και με ηθικό χαμηλότατο από τις απανωτές σφαλιάρες. Παρατήρησε όμως, ότι οι παίκτες είχαν μεγάλες δυνατότητες, και δεν έκανε λάθος. Ο Αργεντινός τεχνικός, πήρε ένα γκρουπ ταλαντούχων ποδοσφαιριστών και το μετέτρεψε σε ένα σύνολο-θηρευτή τίτλων, που έσφυζε από ζωντάνια και ενέργεια παίζοντας ελκυστικότατο ποδόσφαιρο.\nΣτα συνολικά τέσσερα χρόνια του Μπιάντσι στον πάγκο, η Μπόκα κέρδισε 4 πρωταθλήματα, 3 Copa Libertadores, 2 Διηπειρωτικά Κύπελλα και ήταν ίσως, η κορυφαία ομάδα στον κόσμο εκείνη την περίοδο.\nΟ "αντιβασιλιάς" κατάφερε να συνδυάσει το απίστευτο δημιουργικό ένστικτο των Ρικέλμε και Γκιγιέρμο Μπάρος Σκελότο με την εκτελεστική δεινότητα του Παλέρμο, και αυτό το τρίγωνο-φωτιά προκαλεί δέος στις αντίπαλες άμυνες. Στην άμυνα δεσπόζουν οι Ιμπάρα, Αρουαμπαρένα, Σαμουέλ και ο "Patrón" Μπερμούδες, ενώ στα χαφ τρέχει για όλους ο ακαταπόνητος Μπατάλια, σε μια Μπόκα που θεωρείται η καλύτερη στην ιστορία του συλλόγου.\nΔεν ήταν όλα ρόδινα όμως για τον Παλέρμο. Στις 13 Νοεμβρίου του ’99, στον αγώνα κόντρα στην Κολόν, παθαίνει ρήξη έσω πλαγίου συνδέσμου, και δίχως να αντιληφθεί τη σοβαρότητα της κατάστασης συνεχίζει τον αγώνα και μάλιστα πετυχαίνει το 100ό του γκολ στην Primera Division της Αργεντινής. Αποτέλεσμα: 6 μήνες εκτός αγωνιστικής δράσης ενώ βρίσκεται στην καλύτερή του φόρμα.\nΤο ψυχολογικό χτύπημα είναι μεγάλο και ο Παλέρμο αισθάνεται σαν "θηρίο στο κλουβί". Όμως είναι ένας γεννημένος μαχητής. Η επανεμφάνισή του έρχεται στο πιο κρίσιμο σημείο της σεζόν.\nΗ Μπόκα κυνηγάει την πρόκριση στα ημιτελικά του Libertadores και αντίπαλός της είναι η μισητή Ρίβερ. Η ήττα με 2-1 στο πρώτο ματς άφηνε εμφανή περιθώρια πρόκρισης στους "Xeneizes". Η ειρωνεία του κόουτς των "millonarios" στο πρόσωπο του Παλέρμο, σχετικά με τη φυσική του κατάσταση και τις φήμες που τον ήθελαν να βρίσκεται στην αποστολή μετά από τόσο καιρό, κάθε άλλο παρά επηρέασε τον Μπιάντσι που είχε τελικά τον Μαρτίν στον πάγκο.\nΗ Μπόκα προηγείται 1-0 θέλοντας όμως άλλο ένα τέρμα για να πάρει την πρόκριση στη κανονική διάρκεια, και ο Μπιάντσι κάνει την κίνηση ματ. Μέσα ο Παλέρμο για να κυνηγήσει το γκολ στα εναπομείναντα 13 λεπτά. Όντως, στο διάστημα της παρουσίας του "Loco" έρχεται το πολυπόθητο δεύτερο τέρμα με πέναλτι του Ρικέλμε, με τον ίδιος τον Μαρτίν να σημειώνει το 3-0, ένα γκολ που χαρακτήρισε "το πιο συναισθηματικό της καριέρας του". Μέσα σε πανδαιμόνιο από 60.000 οπαδούς, η Μπόκα περνάει στα ημιτελικά.\nΜε όπλο το "Μπομπονέρα" αποκλείει την Κλαμπ Αμέρικα, και πλέον η Παλμέιρας του Λουίς Φελίπε Σκολάρι είναι το τελευταίο εμπόδιο πριν το τρόπαιο του Πρωταθλητή Νοτίου Αμερικής για το 2000. Οι δύο τελικοί έρχονται ισόπαλοι, και στη διαδικασία των πέναλτι οι παίκτες του Κάρλος Μπιάντσι παρουσιάζονται ψυχραιμότεροι και βγαίνουν νικητές.\nΗ Μπόκα κατακτά την κούπα του Libertadores μετά από 22 χρόνια και δίνει ραντεβού με την «βασίλισσα» Ρεάλ Μαδρίτης στον τελικό του Διηπειρωτικού Κυπέλλου.\nΣτις 28 Νοεμβρίου του 2000 παρατάχθηκαν στο Ολυμπιακό Στάδιο του Τόκιο, δύο υπερδυνάμεις του παγκοσμίου ποδοσφαίρου. Η Ρεάλ Μαδρίτης του Ρομπέρτο Κάρλος, του Ιέρο, του Φίγκο, του Ραούλ και του Μοριέντες κόντρα στην Μπόκα Τζούνιορς των Μπερμούδες, Μπατάλια, Ρικέλμε και Παλέρμο.\nΠριν καλά καλά συμπληρωθεί το πρώτο πεντάλεπτο, ο Παλέρμο είχε "πυροβολήσει" τον Κασίγιας δύο φορές και οι Αργεντινοί βρίσκονταν ήδη με ισχυρό προβάδισμα στα χέρια, το οποίο και κράτησαν παρά το φοβερό τέρμα του Ρομπέρτο Κάρλος.\nΗ Μπόκα είναι και Πρωταθλήτρια Κόσμου και ο Μαρτίν ανακηρύσσεται ο αδιαμφισβήτητος MVP του τελικού. Οι σειρήνες από την Ευρώπη ακούγονταν ήδη από το περασμένο καλοκαίρι, και μετά από την επιβλητική του εμφάνιση στο Διηπειρωτικό, τα φαξ στα γραφεία της ομάδας στην οδό Μπράντσεν του Μπουένος Άιρες παίρνουν φωτιά.\nΤσέλσι, Νάπολι και Γουέστ Χαμ τον διεκδικούν αλλά η άσημη τότε Βιγιαρεάλ κάνει την έκπληξη και αποσπά την υπογραφή του έναντι 8 εκ. δολαρίων παρέα με τον έναν από τους διδύμους Στσελότο, Γκουστάβο. Στην παρουσίασή του τον αποθεώνουν 8.000 άτομα! Ο Μαραντόνα πάντως, δηλώνει πως άξιζε κάτι καλύτερο από τη μικρομεσαία τότε, ισπανική ομάδα, που είχε προπονητή τον γνωστό μας Βίκτορ Μουνιόθ, παλιό συμπαίκτη του Ντιέγκο στη Μπάρτσα.\nΣτη Βιγιαρεάλ μένει δυόμιση χρόνια αλλά δεν πιάνει ποτέ τα στάνταρ απόδοσης που είχε στην Αργεντινή και η συγκομιδή τερμάτων του είναι πενιχρή. Ωστόσο, η αδυναμία να βρει τη φόρμα του οφείλεται και στο ατυχέστατο περιστατικό στο Λεβάντε. Κατά τη διάρκεια των πανηγυρισμών του μετά από γκολ που πέτυχε, το τοιχάκι πίσω από την εστία έπεσε πάνω του, προκαλώντας διπλό σπάσιμο στο δεξί του πόδι.\nΗ Ευρώπη δεν πήγαινε τον Μαρτίν. Ούτε στη Μπέτις κατάφερε να στεριώσει, και μετά από έξι μήνες παραμονής στη Σεβίλλη, ο άλλοτε δεινός μπόμπερ βρίσκεται στα αλώνια της Segunda Division και την Αλαβές. Η κραυγή αγωνίας που εκπέμπει η καριέρα του φτάνει στα αυτιά των διοικούντων της Μπόκα, και η επιστροφή του στο "Μπομπονέρα" έρχεται το καλοκαίρι του 2004.\n"Δεν είμαι απογοητευμένος με τη περίοδό μου στην Ευρώπη. Δεν το βλέπω σαν αποτυχία. Σίγουρα, δεν ήταν τα ίδια χρόνια με τη Μπόκα. Μου λείπει μια χρονιά που θα είμαι πιο ενεργητικός. Αν γίνει αυτό, ξέρω ότι τα γκολ θα έρθουν και θα είμαι πιο δυνατός απ' όλες τις απόψεις". Κι έτσι ακριβώς έγινε.\nΜαρτίν η επιστροφή\nΞεκινάει λοιπόν η δεύτερη περίοδος του Παλέρμο στη Μπόκα Τζούνιορς, που θα είναι και η πιο παραγωγική. Ο υψηλόσωμος επιθετικός επιστρέφει μετά από τριάμισι χρόνια ξενιτιάς και το κοινό του "Μπομπονέρα" τον περιμένει με ανοιχτές αγκάλες. Παίρνει αμέσως φανέλα βασικού, και παρτενέρ του στη γραμμή κρούσης θα έχει για ακόμη μια φορά το φιλαράκι Γκιγέρμο Μπάρος Στσελότο αλλά και ένα νέο φυντάνι ονόματι Κάρλος Τέβες.\nΤα κολλητά Sudamericana του '04 και του '05 είναι απλώς ο προάγγελος της δεύτερης "χρυσής" περιόδου των "Γενοβέζων", μέσα στη δεκαετία. Κι όταν ο "Απάτσι" φεύγει για την Κορίνθιανς, ο Ροδρίγκο Παλάσιο είναι έτοιμος να πλαισιώσει άριστα τον Παλέρμο στην επίθεση.\nΟ Μαρτίν σημειώνει σε όλες του τις χρονιές διψήφιο αριθμό γκολ, και ο ερχομός του Ρικέλμε το χειμώνα του 2007 φέρνει ξανά μαζί το δίδυμο της επιτυχίας. Η σχέση ανάμεσά τους πάντα αμφιλεγόμενη, αφού οι δυο τους είναι οι "κολώνες" των αποδυτηρίων και πολύ ισχυρές προσωπικότητες. Στο χορτάρι όμως η Μπόκα εμφανίζεται πανίσχυρη με αυτούς στην ενδεκάδα, και η κατάκτηση του Copa Libertadores κόντρα στη Γκρέμιο εκείνο το καλοκαίρι, σφραγίζει την κυριαρχία του αργεντίνικου συλλόγου στη Λατινική Αμερική.\nΗ Apertura του 2008 κλείνει τη λαμπρή τετραετία και έκτοτε ξεκινάει η παρακμή, που συνεχίζεται έως σήμερα. Ο "Τιτάνας" παρακολουθεί την πτώση της αγαπημένης του ομάδας, τα χρόνια κυλούν αμείλικτα και γι' αυτόν, αλλά η ιαχή "Paleeermo, Paleeermo" ακούγεται πάντα στον ουρανό του "Μπομπονέρα".\nΤον Οκτώβρη του 2009 και στο ματς με τη Βέλες, ο Μαρτίν σημειώνει γκολ με (ως συνήθως) κεφαλιά, αλλά αυτή η κεφαλιά είναι πολύ ξεχωριστή καθώς έγινε 40 μέτρα μακριά από την εστία, και είσοδος στο βιβλίο Γκίνες για δεύτερη φορά (πρώτη τα 3 χαμένα πέναλτι).\nΜισό χρόνο αργότερα, έρχεται η στιγμή να γράψει με χρυσά γράμματα το όνομά του στην ιστορία των "Xeneizes". Τα δύο του τέρματα κόντρα στην Αρσενάλ Σαραντί τον φέρνουν στην πρώτη θέση του πίνακα των σκόρερ του συλλόγου με 222 γκολ, ξεπερνώντας τον θρυλικό Ρομπέρτο Τσέρο.\nΗ Μπόκα αποδυναμώνεται σεζόν με τη σεζόν, και μέσα στον κυκεώνα των οικονομικών προβλημάτων η κόντρα του κατά καιρούς με τον Ρικέλμε έκανε τα αποδυτήρια να θυμίζουν εμπόλεμη ζώνη, με τους παίκτες χωρισμένους σε "Παλερμικούς" και "Ρικελμικούς". Ωστόσο, οι δυο τους, τελευταίες ηγετικές μορφές μιας ομάδας που ακροβατεί ανάμεσα στις δόξες περασμένων ετών και το αβέβαιο μέλλον, βάζουν πάνω απ' όλα την αγάπη τους για το σύλλογο και κρατάνε την υπόληψή του μετά κόπων και βασάνων.\nΣτο τελευταίο "superclásico" του Παλέρμο πριν λίγες εβδομάδες, αυτός κι ο Ρικέλμε οδήγησαν τη Μπόκα σε μεγάλη νίκη με 2-0. Ο Μαρτίν, πιστός στη παλιά καλή του συνήθεια κόντρα στη Ρίβερ, πέτυχε το δεύτερο τέρμα, που ήταν και το τελευταίο του κόντρα στους "εκατομμυριούχους", αφού είχε εδώ και καιρό αποφασίσει να κρεμάσει τα παπούτσια του στο τέλος της σεζόν. Οι σκηνές που ακολούθησαν στις κερκίδες μετά το γκολ του, απλώς δεν περιγράφονται με λόγια.\nΗ σταδιοδρομία του Παλέρμο στην εθνική έχει στιγματιστεί από εκείνη την αποφράδα ημέρα του αγώνα με την Κολομβία, στο Copa America του 1999. Στο δεύτερο ματς λοιπόν του ομίλου κόντρα στους Κολομβιανούς, ο Μαρτίν κατόρθωσε, γιατί περί κατορθώματος πρόκειται, να χάσει 3 πέναλτι (μπήκε στο βιβλίο Γκίνες), με την Αργεντινή να χάνει με 3-0 και να πέφτει πάνω στη Βραζιλία στους "8", όπου και αποκλείστηκε.\nΚάτι τα φαντάσματα της Κολομβίας, κάτι η υπεροπλία επιθετικών της εθνικής και κάτι οι τραυματισμοί του, δεν άφησαν τον "Τιτάνα" να προσφέρει στη χώρα του όσα και στη Μπόκα. Ωστόσο, η δουλειά του με τη φανέλα της "αλμπισελέστε" δεν είχε τελειώσει ακόμα.\nΟ Ντιέγκο Μαραντόνα, ανέκαθεν οπαδός του Παλέρμο, τον επαναφέρει στην εθνική μετά από 10 χρόνια απουσίας, και ο Μαρτίν τον δικαιώνει πανηγυρικά. Το ρολόι δείχνει 92 λεπτά αγώνα, στο κρίσιμο ματς με το Περού για τα προκριματικά του Μουντιάλ 2010, και η Αργεντινή του Ντιέγκο βρίσκεται κολλημένη στο 1-1, αντιμέτωπη με το φάσμα του αποκλεισμού. Δευτερόλεπτα πριν τη λήξη και μέσα σε καταρρακτώδη βροχή, ο "Loco" σκοράρει το πολυπόθητο γκολ και το "Μονουμεντάλ" σείεται. Ο Μαραντόνα είχε κάθε δίκιο να κάνει λόγο για "το θαύμα του άγιου Παλέρμο"...\nΛίγους μήνες αργότερα, ο Παλέρμο θα ταξίδευε μαζί με την υπόλοιπη αποστολή στο Παγκόσμιο Κύπελλο της Νοτίου Αφρικής, στο πρώτο της μακράς του ποδοσφαιρικής πορείας, και μάλιστα θα πετύχαινε το παρθενικό του γκολ στη κορυφαία διοργάνωση εθνικών ομάδων, κόντρα στην Ελλάδα, στο τελευταίο ματς του ομίλου.\n"Gracias por todo Titán"\nΌταν τον Ιούλιο του 2010 ανακοίνωνε ότι την επόμενη σεζόν θα σταματήσει τη καριέρα του, η οικογένεια της Μπόκα περίμενε τη μέρα που ο Μαρτίν θα πάταγε για τελευταίο φορά το χορτάρι του "Μπομπονέρα".\nΌλη την εβδομάδα πριν το ματς με τη Μπάνφιλντ, θαρρείς και κάποια αόρατη δύναμη οδηγούσε τις πυρετώδεις προετοιμασίες για τη γιορτή προς τιμήν του. Τα πανό φτιάχτηκαν, οι προσκλήσεις μοιράστηκαν, οι πλακέτες ετοιμάστηκαν, ειδική φανέλα με χρυσό νούμερο "9" τυπώθηκε, και άπαντες ανέμεναν με ευλάβεια το βράδυ της Κυριακής.\nΑπό τη στιγμή που αναχώρησε το πούλμαν της ομάδας με προορισμό το γήπεδο, εκατοντάδες οπαδοί περικύκλωσαν το όχημα για να το συνοδεύσουν στο Ναό του αργεντίνικου ποδοσφαίρου.\nΤα υπόλοιπα είναι ιστορία. Με τον Μαραντόνα στα επίσημα και χιλιάδες πλακάτ "Gracias Martin" (ευχαριστούμε Μαρτίν) να κάνουν την εμφάνισή τους με την είσοδο των ποδοσφαιριστών, όλοι, με προεξάρχοντες τους "Doce", αποθέωσαν τον τεράστιο Μαρτίν Παλέρμο φωνάζοντας ρυθμικά το όνομά του. Με τη λήξη του παιχνιδιού ακολούθησε η βράβευσή του από τη διοίκηση του συλλόγου και στο τέλος, κόπηκαν τα δοκάρια για να τα πάρει σπίτι του ως αναμνηστικό από την τελευταία του παράσταση στο "Μπομπονέρα"!\nΩστόσο δεν ήταν το τελευταίο παιχνίδι της καριέρας του, καθώς απομένει ακόμα ένα με τη Χιμνάσια εκτός έδρας, όπου θα συναντήσει τον παλιόφιλό του Γκιγέρμο Μπάρος Στσελότο. Από μικροί αντίπαλοι και πλέον φίλοι, δεν υπάρχει καταλληλότερος άνθρωπος να σφίξει το χέρι και να πει το "αντίο" στον σπουδαίο Αργεντινό επιθετικό, το βράδυ του Σαββάτου στο "Χουάν Κάρλος Σερίγιο".\nΤα λόγια του προπονητή που τον εμπιστεύτηκε στην Εστουδιάντες, Ντανιέλ Κόρδομπα, περιγράφουν καλύτερα απ' οτιδήποτε το "φαινόμενο Παλέρμο":"Θέλετε να ψάξετε την εξήγηση για τον Μαρτίν; Δε θα τη βρείτε ούτε στα στατιστικά, ούτε στα γκολ, ούτε στην τεχνική, ούτε σε τίποτα από αυτά που τον εξέλιξαν σαν παίχτη. Ψάξτε την στο μυαλό και τη ψυχή του, ψάξτε τη στην οικογένειά του..."\nΣπουδαίο αυτό που πέτυχε ο Ερντογάν στην Τουρκία - Διπλή...\nΤο κόμμα του, το AK, συγκέντρωσε το 53,61% των ψήφων...\n25/06/18 - 01:00\nΟ θάνατος του Αλ Καπόνε - Η ιστορία του μεγαλύτερου...\nΉταν ο άνθρωπος που σφράγισε με την εγκληματική του ζωή τα παγκόσμια χρονικά...\n24/06/18 - 22:00\nΘρίαμβος Ερντογάν στις εκόγές παρά τις... φωνές της...\nΤα ποσοστά, οι πυροβολισμοί και η... νοθεία.\n24/06/18 - 21:02\nΑναστάτωση στην Τουρκία! Νίκη Ερντογάν στις εκλογές, η...\nΔείτε τα ποσοστά και διαβάστε όλα όσα έγιναν.\n24/06/18 - 19:10\nΣυγκλονιστικό σκίτσο για τις τουρκικές εκλογές - Δείτε πώς...\n24/06/18 - 18:13\nΘρίλερ με τις εκλογές στην Τουρκία - Τι ποσοστό δίνουν στον...\nΔείτε τα πρώτα αποτελέσματα.\n24/06/18 - 14:43\nΓια... επανάσταση έκανε λόγο ο Ερντογάν - Διαβάστε τι...


ΟΡΙΖΟΝΤΕΣ ΗΠΕΙΡΟΥ-Ομολογία αποτυχίας η ανάληψη ευθύνης για τις καθυστερήσεις στην απάντηση της Περιφέρειας - EPIRUSGATE\nΟΡΙΖΟΝΤΕΣ ΗΠΕΙΡΟΥ-Ομολογία αποτυχίας η ανάληψη ευθύνης για τις καθυστερήσεις στην απάντηση της Περιφέρειας\n“Παρατήρηση Πρώτη: η απάντηση της Περιφέρειας είναι ομολογία εσκεμμένης καθυστέρησης.\nΠαρατήρηση Δεύτερη: Ο κ. Περιφερειάρχης αποφεύγει να τοποθετηθεί στο πρώτο κομμάτι των δηλώσεων του κ. Ριζόπουλου το οποίο καταδικάζει την άρνηση του να συμμετάσχει στο εν λόγω πρόγραμμα, επειδή, όπως περιγράψαμε χθες, επέμενε επισταμένως τα κονδύλια αυτά να περάσουν στον τακτικό προϋπολογισμό της Περιφέρειας για να τα διαχειριστεί ο ίδιος κατά το δοκούν.\nΠαρατήρηση Τρίτη: Δεν επιδέχεται αμφισβήτησης ότι στην πρώτη φάση του προγράμματος ο κ. Καχριμάνης ψήφισε αρνητικά.\nΠαρατήρηση Τέταρτη: Δεν επιδέχεται καμίας απολύτως αμφισβήτησης – κι εδώ ο κ. Καχριμάνης ψεύδεται- ότι οτιδήποτε ήρθε ως πρόταση, είτε στην Οικονομική Επιτροπή, είτε στο Περιφερειακό Συμβούλιο, για ψήφιση έγκριση αύξησης ποσών για την ενίσχυση των νοσοκομείων μέσα στην πανδημία εγκρίθηκε πανηγυρικά. Άλλωστε οι «Ορίζοντες Ηπείρου» ήταν αυτοί που ζήτησαν να δημιουργηθεί ο ειδικός λογαριασμός για τον κορωνοϊό ακριβώς για να αντιμετωπίζονται αυτά τα ζητήματα.\nΠαρατήρηση Πέμπτη: Ο κ. Καχριμάνης ή δεν ξέρει τη διαφορά μεταξύ τακτικού προϋπολογισμού και προγραμμάτων Interreg, ή για άλλη μια φορά λέει ψέματα. Όχι μόνο καθυστέρησε, αλλά επιβάρυνε και τον τακτικό προϋπολογισμό. Με την έγκαιρη έγκριση του προγράμματος που αρχικά παρουσιάστηκε το 2020 σήμερα ο εξοπλισμός θα ήταν ήδη στα νοσοκομεία.\nΠαρατήρηση Έκτη: Η καθυστέρηση αυτή οδηγεί σε θανάτους, καθότι ο εξοπλισμός που λείπει δεν επιτρέπει στο σύστημα υγείας να ανταποκριθεί στις υποχρεώσεις του.\nΠαρατήρηση Έβδομη: Το Interreg έχει καλύψει τρεις θητείες του κ. Καχριμάνη αφού αφορά την περίοδο 2014-2020. Την πρώτη, τη δεύτερη και την τρέχουσα. Τρεις θητείες ο κ. Καχριμάνης έχει εκθέσει το σύστημα της δημόσιας υγείας στην Ήπειρο με τον χειρότερο τρόπο. Πότε προσδοκά να έρθει ο εξοπλισμός; Το παρόν πρόγραμμα δεν έχει ακόμη συμβασιοποιηθεί.\nΠαρατήρηση Όγδοη: Δημιουργήθηκε με αποκλειστική ευθύνη του κ. Περιφερειάρχη διπλωματικό επεισόδιο μεταξύ Ιταλίας και Ελλάδας, καθότι με την ξεροκέφαλη στάση του οδήγησε στην αποχώρηση του υπουργού Εξωτερικών της Ιταλίας.\nΠαρατήρηση Ένατη: Ο μόνος λόγος για τον οποίο το πρόγραμμα επανήλθε ήταν γιατί δεν ήθελαν να χάσουν τα χρήματα οι Ιταλοί και το Υπουργείο Υγείας της Ελλάδας.\nΠαρατήρηση Δέκατη: Η Περιφέρεια Ηπείρου δεν έχει καμία σχέση με τη διαπραγμάτευση της αύξησης των κονδυλίων. Την πρωτοβουλία όλη την έχει ως αρμοδιότητα το Υπουργείο Υγείας.”